SAC ralhraang in Vanzam thawn ramsung khualtlawng sukso pawl hrangah Daan thar a tuah - Falam Online Media\nVanzam thawn ramsung khualtlawng sukso nakah hmatpungtin (မှတ်ပုံတင်) a hmuh theitu pawl lawng to sian an si thlang ding thu theih a si.\nMinistry of Immigration zung thu suak vekin cuih Daan thar cu April 1 ihsin hman thok a si ding tiah ramsung vanzam thawn pehparmi zung lam ihsin thu an suah a si.\nTuhlan ahcun vanzam thawn ramsung khualtlawng sukso duhtu Kawlrammi pawl cun remcanlonak ruangah မှတ်ပုံတင် aiawh in zunglam caken siseh, Tlawngta id, driving license le theihpitnak caken dangdang hmangin vanzam thawn ramsung hmun dangdang ah khual an tlawng thei.\nAsinan, April 1 ihsin thok, Daan thar an suah vekin မှတ်ပုံတင် nei lo pawl cu ziangti hmanin ramsung khualtlawng sukso nakah Vanzam an to thei lo ding tiah Airline ih hnaṭuan pawl in News-Eleven hnen ah an sim a si.\nSAC ralhraang in 2022, April 1 ihsin thok, ramsung khualtlawng sukso nakih kendingmi id ah hmatpungtin lawng an pom thlang ding thu tlangthannak an nei zo ih, hmatpungtin nei hrih lo pawl zamrang theitawk ih tuah lohli dingin mipi an sim thei.\nSiarbet : SAC ralhraang in Hmatpungtin tuah lohli dingin Mipi a nor nak san\nSiarbet : SAC ralhraang in 2022, April 1 ihsin thok, ramsung khualtlawng sukso nakah hmatpungtin lawng an pom thlang ding thu tlangthannak an nei.\n← Putin thu suah thar cu Jews ciimit tumtu Hitler hmuithlam a cuang\nRalhraang SAC ralkap siatsuahmi Dokṭhek khua tungding saal →


Pathian Thu Archives - Page 3 of 121 - Chinland Today Media\nJanuary 18 Tlawngkai Ninga A Dikmi Rualpi pawl Bible Siar Ding: Thufim 12:1-28 Bum mi si hlah uh. Ttongtthimnak ah, “Rualpi ttha lo in ziaza ttha a siatter,” ti a si. – 1 Korin. 15:33 Christian kan si hnu ah ahlan ih kan kommi zumlotu rualpi pawl thawn pehzom in kan kom aw (continue) hrih ding […]\nby Josephrcmang ·\tJanuary 18, 2013 ·\nCuvek Rualpi A Si Lo\nJanuary 17 Tlawngkai Nili Cuvek Rualpi A Si Lo Bible Siar Ding: Matt. 26:45-56 Jesuh in, “Ka rual, na tummi cu tuah zaang sawn aw,” tiah a ti. – Matt. 26:50 Mi hrekkhat pawl cu “rualpi pawl (friends)” tiih kan kawh awknak in kan rualpi ttha an si ringring ding asilole an mizia hi rualpi ttha […]\nby Josephrcmang ·\tJanuary 17, 2013 ·\nJanuary 16 Tlawngkai Nithum Zo in “Ka Rual” ti’n A Lo Ko? Bible Siar Ding: Suah. 33:7-11 Rualpi ttha biak awk bangtuk in Bawipa le Moses cu hmaiton tein an biak aw ttheu. – Suah. 33:11 Zo pawl in nangmah cu “Ka rualpi,” ti’n an lo ko? Cu pawl kha nangmah in teh “Ka rualpi” ti’n […]\nby Josephrcmang ·\tJanuary 16, 2013 ·\nA Aami Innsaktu pawl\nJanuary 14 Tlawngkai Nikhat A Aami Innsaktu pawl Bible Siar Ding: Matthai 7:24-29 Curuangah hih ka ttongmi a thei ih a thluntu cu lungpi parih inn saktu mifim pa bangtuk a si. – Matt. 7:24 Florida thlanglam kau ih umtu pawl cun kumtin thlisia hrang (hurricanes) ih ttihnun zia cu an theithiamtuk. Mobile homes ih umtu […]\nby Josephrcmang ·\tJanuary 13, 2013 ·\nA Hngetmi Innhram\nJanuary 13 Zarhpi Ni A Hngetmi Innhram Bible Siar Ding: 1 Korin. 3:9-15 Ziangahtile Pathian in Jesuh Khrih cu Innhram thupibik dingah a ret zo ih innhram dang ttoh bet a theih lo. – 1 Korin. 3:11 Pathian in leilungpi seemsuah dingih innhram pi a tuah hlan ah, kan rundamnak ding innhram pi a tuah hmaisa. […]\nJanuary 12 Zarhte Ni Sangka Khar Bible Siar Ding: Matt. 23:13-24 Vancung Uknak sangka cu midang lut thei lo dingin nan khar ih nanmah le nan lut duh fawn lo; midang luh a duh mi hrangah nan ong duh fawn lo. – Matt. 23:13 Midang pawl hrangah rundamnak sangka na khar sak dah maw? Cumi cu […]\nby Josephrcmang ·\tJanuary 12, 2013 ·\nJanuary 11 Tlawngkai Ninga Lilawn par ihsin Dawp a ttul lo Bible Siar Ding: Matt. 7:13-23 Nunnak sungih luhnak kotka cu a fiak ih a fehnak lamzin khal a har; curuangah a thleng suaktu cu mi malte an si. – Matt. 7:14 “A tamsawn” timi hi a dik ringring lo. Cun ka nu ih in sim […]\nby Josephrcmang ·\tJanuary 11, 2013 ·\nPathian Hnenah, Pathian Ihsin\nJanuary 10 Tlawngkai Nili Pathian Hnenah, Pathian Ihsin Bible Siar Ding: Johan 10:1-10 Kei cu sangka ka si. Keimah ih sungin a luttu cu rundam mi an si ding. – Johan 10:9 Bible sanlai ah, tuukhal pawl in rannung khalhnak hmun ah sahrang pawl ih an tuu an deh lo dingin le rukru pawl ih an […]\nby Josephrcmang ·\tJanuary 9, 2013 ·\nJanuary 9 Tlawngkai Nithum A Lenglam Mi Kan Si Nawn Lo Bible Siar Ding: Efesa 2:11-22 Nannih cu tirhthlah le profet pawl in a hram an phun suakmi parih sakmi inn nan si ve zo ih a kil ih lungphun cu Khrih Jesuh a si. – Efesa 2:20 Ram pakhat ih a pahnihnak rammi sinak (second […]\nby Josephrcmang ·\tJanuary 8, 2013 ·\nThinhar Dah Lo\nJanuary 8 Tlawngkai Nihnih Thinhar Dah Lo Bible Siar Ding: 1 Peter 2:4-8 Ca Thianghlim in, “A mankhungmi lungto ka hril ih, Zion ih innkil-lungphun ah cuih lungto cu ka hmang. Amah a zumtu pohpoh cu ziangtik hmanah an mualpho dah lo ding,” a ti. – 1 Peter 2:6 Si ngaingai sehla a tthatuk ding ti’n […]\nby Josephrcmang ·\tJanuary 7, 2013 ·


MEXICO RAM AH LING NAPI HNIN – Times Of Chinland\nFebruary 17, 2018 Times Of Chinland World 0\nMexico ram ni tlaknak thlanglam Mexico khawpi ihsin peng 217 hlatnak cu hmunlai ah hmangin Ling nazet in a hnin.Hi Linghnin cu Mexico ram ih Guerrero, Oaxaca, Puebla ramkulh pawl le Mexico khawpi cun nazet in an tuar.Hi 7.2 ih cak ling cu february ni 16 ni ih hnin mi a si.US Geological Survey cun Linghnin cahnak cu tuandeuh ah 7.5 in an sim nan neta ahcun 7.2 tiah an tarlang sal.\nLinghnin cu Oaxaca Pinotepa de Don Luis khawpi in peng 23 hlatnak leihnuai peng 15 ihsin hnin mi a si.Oaxaca khawpi ih inn tawkfang a siat nan mithi hlo thuhla theih a si lo.Linghnin ruangah Sunami um ding ralrin peknak khal a um lo.Linghnin ruangah Mexico khawpi ih inn pawl cu natak in a hnin ruangah mipi pawl cu lamzin ah an khat theh ti si.Mi tampi cu Linghnin tih thlaphang in an tap ih lamzin cu milai a khat in an khat ti a si.\nMexico thu neitu pawl cun Mexico khawpi le hmundang 5 ah mipi cu inn sungah um loin lenglam ih suak theh dingah an sim.Mexico ah nikum September ni 7 ah 8.2 ih cang ling a hnin ih mi 96 an rak thizo.Cun September ni 19 ah 7.1 a hnin lala ruangah mi 369 an thi lala.Hi September ni 19 ih hnin cu 1985 ih milai 10,000 thihnak Linghnin kum 32 nak cam ni ciah a si ngelcel.Kawlramm khalah mani ah hmawbi kiangah Ling natuk lo a hninve tiah theih a si.


Beirut Tipikap godown puak ruangih Mit Caw an tam | Falam Online Media\nAugust 18, 2020 August 18, 2020 Ni Hnem Sung\t0 Comments\nLebanon, Beirut tipikap godown puakkuai nakah minung 177 hrawng an thi ih mipum thawngtel in hliamhma an tuar. Cupawl lakah paukkuainak ih sem pet mi thlalang kuai, thinghnair, concrete belcawng tvp ngahnak ruangih mitsiat an tamzet.\nMit lampang khawngawmi minung 400 hrawng an um ih mipum 50 hrawng ih mit, surgery tuah a ṭul ih mit caw lanta khal, mipum 15 hrawng an um tiah CNN cun a tarlang.\nSama tiih an koh mi kum 5 nu te khal, a mit ah thlalang kuai a lut ih nasa zetin a khawngaw. Sama pa Makhoul Al-Hamad cun, “Sama cu milengkhan sangkate kiangah a tlang rero ih puakkuai awn kan theih veten a nu in a va pom lohli. Thinphang thawn minute 3 hrawng a pom hnu ah kan vun zoh ciang cu a mit ihsin thisen a dok thluahthlo” a ti.\nPuakkuainak ruangah Websolutions developer Maroun Dagher khal a mit khatlam a caw. Amah cun, “ka mang ah ka mit ṭha in khua ka hmu theiih ka lungawizet nan ka vun ṭhang cu ka mang sawn a rak si.”\n“Tuah dingmi le tumtahmi tamzet ka nei. Skydiving ka zirtum rero lai fang a si. Cun, developer dinhmun in pumcawmaw ka si. Nan, tu ahcun ka mit khatlam a caw tikah ka hnaṭuannak lam ah hlanlai vekin ka ṭuan thei nawn ding maw tikhal ka thei nawn lo.” a ti.\nTu ah Lebanon ramah buainak nasa ten a suak. Puakkuainak ruangih Inn le Lo siat thluh an tam zet ih hnaṭuan neilo khal an pung vivo. Cuhleiah Covid -19 a rak umbet ih, tuṭum puakkuainak suak hnu in nathrik kai an pung vivo ruangah mi na retnakding sizung khal an teng awlo tiah CNN cun a tarlang a si.\n← Falam in Mithi retnak Vurkuang Kan Nei Thlang\nNazi 15 sungah View tu Million khat an luan – Benjamin Sum in lungawi thu a sim →


Covid 19 Daan pahbal ih Party tuahnak, Palik in an siim cu Minung 13 an thi phah | Falam Online Media\nAugust 24, 2020 August 24, 2020 Ni Hnem Sung\t0 Comments\nCovid 19 boruak ih thlun dingmi Daan pahbal in Birthday party an tuah ruangah palik in an siim ih thinphang in an tlanhlo thluh tum ruangah pah aw in an cil aw ciamco ih minung 13 an thi.\nZerhte zaan, Peru ram Thomas Restobar club ih thilthleng a siih minung 120 hrawng cu Lima Nightclub ah birthday party an hmang ih an thawmvang ringtuk ruangah le Covid 19 natnak a karh vivo ding an phang ruangah inn kiangkap pawl in palik hnen ah an report.\nPeru rampi palik, Orlando Velasco in thuthang an dong veten Thomas Restobar club cu an va siim cih ih party tuah pawl cu thinphang in an tlan tum thluh ruangah karbak suk ah bah in an cilaw hai ih minung 13 an thi.\nHih thuhla thawn pehpar in Orlando Velasco Palik ṭuanvo nei pakhat cun, “meithal, flashbang le tear gas tivek hmanrua zianghman kan hmang lo. Innpi dot 2 nakah party an tuah ih kan va siim tikah thinphang in an tlan tum.”\n“Mipum 120 hrawng an si tikah hmanhmawh zetin an tlan tum cu an pahaw thluh ih karbak khal ah a ril an tam zet. Cunah, nazet in an cilaw ngah hai ih minung 13 thi in, hriamhma tuar khal an um” ti`n Los Olivos district Local media hnen ah a sim.\nPeru ram ah Covid 19 karhzailo dingin March thla khan, nightclub le bar pawl an phitter thluh ih August ni 12 khalah mibur um tlanglo dingin cozahpi in thu a suah hlei ah zaan nazi 10 in curfew an nei. Cuvek Daan pawl pahbal in party an tuah ruangah palik in an siim mi a si. Daan pahbaltu nightclub neitu le party cangsuak dingih tawlreltu mipum 23 pawl khal an kai zo a si.\nTu ah, Peru ram ah Covid – 19 nat nei minung 576,000 hnakih tam an um zo ih, cupawl lak ihsin mipum 27,000 an thi zo tiah CNN cun a tarlang.\n← A Tlangvalpa in a Zupral thei mi Bikini thawn A Prank cu ……… VIDEO\nTidai bal in ruangah Minung 300 lenglo Zato inn An Thleng →\nCaronavirus update a zoh nakin kum 30 sung a mangsuak thei lomi a nu le a suahnak khua mang suak sal\nCapitol Hill innpi hmai ih India Thantar rak zaap ve ciamcotu an zingzoi suak


Palik le SAC ralhraang sunglamthu puut darh. | Falam Online Media\nMay 27, 2021 May 31, 2021 Ni Hnem Sung\t0 Comments\nSAC ralhraang ukhruainak hnuai ih hnaṭuan bansantu, CDM ih telve palik ṭhenkhat cun hnaṭuan an ban naksan le palik sung thu pholang in atufang SAC ralhraang kut hnuai ih hnaṭuantu palik pawl an mual phoh.\nCDM ih telvetu Paliktlan pakhat cun “Nunnak thaap in mipi hrang hnaṭuan dingin tiamkamnak kan nei. Asinan atuih SAC ralhraang cangvaidan cu palik pakhat ih thlundingmi phungdaan thawn a kalhaw bepbep”.\n“Cuihtlunah atufang rampihuap doawknak pawl kan zoh ciang tikah palik pawl cu SAC ralhraang ih hmanfung pakhat men an si zia le bulpak him thei nak ding hrangah cerek khamtu, an aiawh ih thituding men ah an hmang timi kan hmu thei” a ti.\n— FOM (@FOM66530376) May 27, 2021\nPaliktlan pakhat khalin “Rakhine ram ih ka duty lai ah ralkap pawl ih hmanlakmi ka rak si ve. Palik 4-5 hrawng lawng kan si hlei ah meithal puak thei fangfang kan hmang. AA ralkap thawn tongawding kan si ih in ra siim hai bang sehla thih lo baak ziin dang zawh ding a um lo.”\n“May 23 ih Shan ram le Kayah ramri doawknak kan zoh tik khalah SAC ralhraang lam ih mithi tamsawn cu raldonak ih hmanṭangkai tuk lomi shotgun meithal kaitu(မီးကျိုးမောင်းပျက်သေနတ်) palik pawl an si. Tu ih an hman reromi khal ralkap pawl ih hman duh lo mi sanmanlo meithal an si”.\n“Ralkap hmunram thianfai an duh khalle palik bawmnak an dil. An kenmi meithaltum cu Palik sakhaan ah ṭhum in mi an kap. Asinan, Doletsal kan tong tikih tuarbiktu cu palik thotho an si. Mi kan mal hlei ah kan ralthuam le hman an tlak lo” a ti.\nRampi boruak thlirtu le CDM teltu paliktlan pawl ih sim dan ah မြို့နယ်, ခရိုင် uktuding khalah anmah palik sungta khaisomi hmuhding an um hruthralo ti a si.\nPalikbawi ṭuanphu an tamtuk nan hnathar peknak a um tikah ralkap lamlam palikbawi an ṭuanter. Cumicu ralkap duhdan ih hnaṭuan thei dingin le hriamhreikai ralkapbu lole mipi humtu thawn kahdonak a suak tikah palik rank niam pawl thihmaisabik dingih fial theitu an beisei ruangah a si tiah an sim.\n“Veng sung ah mahte tuah theih mi Tawh bohṭul tivekmen a um khalah palik kotahrat in an boh fial. Mipi thawn tongaw tik khalah tuahlo theihloin palik hmai an nor ter” tiah Paliktlan cun a sim hrih.\nMin Aung Hlaing hohami Kawl ralkap in February 1 ih rampi ukhruai thuneihnak an la hnu ah rampumhuap mithi 1000 kimzik an um thlang. Cumicu SAC ralhraang kuthnuai ih hnaṭuan Palik pawl ih tuahmi/thatmi bang dingin SAC ralhraang an cangvai mi a si tiah CDM ih teltu Paliktlan pawl cun an ti.\n“Atak ahcun lamzawhtu mipi ṭhenṭhek tikah ralrinpek hnu ah caan tawkmai hngaktading hi palik hnaṭuan a si. Ralrinpek veten kah cih ding a si hrimhrim lo. Nan, ralkap pawl cun hmaisabik ah palik an dingter ih dunglam in an kap thok. Rampumhuap mithi tamsawn cu mihrokhrawl SAC ralhraang pawl ih that mi an si ih mipi hmai ah palik hmai bal dingin dunglamin hna an ṭuan mi a si” tiah Tamwe khuami paliktlan pakhat cun a ti.\nTukhalah Kawlram palik cu SAC ralhraang ih hnaṭuanpekmi Ministry of Home Affairs kaihruaitu ralbawi kuthnuai ah an ret ih Palik kaihruaitu cu ဒုတိယဗိုလ်ချုပ်ကြီးသန်းလှိုင် a si.\n← Kalaymyo, Thazi (သာစည်) khua boruak sosang, Tukhalah an kapaw rero\nFalam : Ningzak neilo zetih cangvai hmang pawl ralrin an pe →\nRalkap lamṭang Mandalay, Veng Lal thar Naam dawt tuar lala\nMay 6, 2021 May 6, 2021 Ni Hnem Sung 0


Thawngthar: Thil Sining A Fiang Cang Ko Hih – Chin World News Evening\nUS Election Update(3.12.20): Vawikhat cu rawngbawltupawl tokhawmnak ah ‘bawhlung’ thu an rel rero ti a si. Cutawkah bawhlung lam tui lemlo saya pakhat cun, “Rawngbawltu tokhawmih thlarau lam le rawngbawlnak thu rel loih bawhlung thu lawng lawng rel teh” tiin capoh thungaiin a ti. Cutikah an lakih pakhat cun, “Amah khal a titi va ngai uhla ‘vawk’ thu hokhaw a rel ding” a ti ve. An va thlun thup cu a vawk vulh mipawl rawl duhzia le ?han duhzia lawng lawng a rel ti a si. Rawngbawltupawl khal hin ziangmaw canah cun ar thu rel na, vawk thu rel na, bike thu rel na, thlaicin thu rel na, politik thu rel na tla a siaw zul a si hi.\nAmerica hi cu leitlun hruaitu a si tikah kan ngaihven cio hi a awm hrimhrim a si. Ahleice in America, EU le Nisuahnak Laili(Israel-Arabs) hi cu kan Bible ih can neta a rel mipawl hmunhma le cangtunu/cangtupa ding an si. America politik lephei cu politik men men si loin ‘thlarau lam doawknak’ tiin leitlun zumtu hruaitu tampi in an ruat. America politik le hrilawknak ih kan ngaidan hin kan thlarau nun le Pathian thu kan ret thupitdan cu a theih theih ding.\nCuvekin Pathian thu duhtu Chinmi zumtupawl cun America ih zumtupawl thawn kutkaiawin thla kan cam hi kan ti ding a si. Pathian in hivekih bawrhhlawhnak thawn Biden nehnak coter a siang a si ahcun tumtah mi ?hasawn a nei tinak a si ding. Tunai ah Pennsylvenia, Arizona le Michigan ah cun ramkulh tlangsuakbu pawlin Trump ih sihni Giuliani le Jennis bakah thil dik lo hmutu tampiin an hmuh mi le theih mi an relsuak. Asinan Media tumpawl cun hi Hearing khal hi an suah duh lo. Fox News ah pahnih khat te cu a lang.\nTwiiter cun Pennsylvenia ih meeting kotu Senate hotu le Arizona ih vote nambar umdan relfiangtu cazin lam mithiam(data scientist) pawlih ID an phihsak hngal. Pennsylvenia ah hin thilriphur maw?aw mawngtu pahnihin an thil tawn mi an relsuah mi cu ngaihven a hlawh zet. New York ihsin Pennsylvenia ah ramri kanin maw?aw tum pahnih khat rori vote an phurhter ti a si. Cuhleiah vote siarnak hall dunglam ihsin khuitawkih ta ti theih lo vote, box tampipi cawi luh a si ti a si.\nPennsylvenia (PA) case cu US Supreme Court ah putluh a si zo ih Court in a cohlan le cohlan lo a theih theih hrih lo. A cohlan cun Trump in cuih thubuai ah nehnak a co ding ti a zum theih mai. An cohlan lo a si ahcun tidan dang an hawl leh a ?ul ding. Danthiam Sen. Ted Cruz (TX) cun Supreme Court cu cohlang dingin a ngen. Georgia hi hmin a milaw maw, vote diklo a um maw timi cekfel dingin Governor le Secretary of State cun rem an ti hrih lo. An pahnih in Republican an si nan Dem lam an ?ih ruangah a si. Tui hnu ih thubuai tuahsak an phang tla a si thei. Hmun hrekkhat an sialsalnak ah Dominion khawl a sia ti a si ih Judge cun cuih khawl cu tidanglam hrih lo dingin thu a pe.\nArizona khalah Governor Ducey cun, “Kan state ah cun vote diklo a um thei lo. Kan ramih vote pekdan dan nei ?habik kan si” a ti. Asinan Data Scientist cun Arizona ah vote 300000 hrawng cu a diklo a um ding a ti ve. Hi lo khal mi tampi in an hmuh le an theih mi an phuang(testify) ve. Michigan ah State Hluttaw in mizan khan vote diklo hmutupawl Hearing an nei. Mi tampi in an hmuh mi an phuang. Tu hi Trump ih sihnipawl tawnnak Hearing an nei rero lai. Mit rori thawn thil dik lo hmutu hi za tel an si.\nAttorney General William Barr cun, “Department Of Justice in hrilawknak danglamter thei khawp vote diklo kan hmu hrih lo” tiin AP thuthang a sim mi cu Media-pawlin diklo takin an lakawi lala. DOJ in zingzawi thluh zo ih vote diklo hmu lo vekin an rel. Asinan an hmu hrih lo ti a si sawn. FBI, CIA le DOJ hi 2016 hrilawk ihsin Dem lam?ang hruaitu hrekkhat cangvaihnak ruangah an hmin a se zet. Trump khalin vawi tampi a phawm. An thuphan report ruangah Russia Collusion tiin an buai nasa a si kha. A thuphan report ruangah Iraq tla an rak sîm fawn. Nainganzi tamapawl duhdan ih thuphan an report mi a tam zet.\nThil an hmu bet deuhdeuh, thutheitu an pung deuhdeuh, phirit phawtu an suak rero thlang. Thil cu a danglam vivo ding. Court sang an thleng deuhdeuh. Trump Campaign Manager khalin, “A thupte ih kan hliakhlai tikah EV 400 hrawng ngah dingih kan ruah mi a si” a ti. Trump le Conservative lam cun January 20 ah cun Trump thotho in thutiam a lak an zum thu an rel rero lai. Liberal lam cun Biden a tling zo, Trump hrang lamzin a um lo an ti ve thung. Court thutluknak thlir cingin thlacam hrih a ?ul lai a si hi. Credit: Lal Lian Zual


Mizo pai` Zawhte soisa That dan cu a rapthalk tuk ih Mipi in an ngaidam thei lo - Falam Online Media\nMizo pai` Zawhte soisa That dan cu a rapthalk tuk ih Mipi in an ngaidam thei lo\nZawhte sa fir hmang, ar deh hmang tivek cu that awk sak a si ṭheu nan Mizo idol ih rak zuam dah Vanlalauva ih Zawhte soisa that dan cu a rapthlak tuk hlei ah video a record bet ruangah mi tamzet in an soisel ih NGO-PETA (People for the Ethical Treatment of Animals) hnen tiang report dingin le hremnak pe tengteng dingin dilngennak a um.\nZawhte a hrem lai cu video tawi pahnih a tuah. Pakhatnak ahcun zawhte pakhat zial ah a it ih a hnar thi thluh. A aw khal a suak lo ih a Lei khal ah thisen a um. Video a record lai cu Zawhte cun ṭhiṭha khalin a zoh ngam lo. Amit sir ten a bih phah rero. Second 30 sau a siih video a tawp zik lam ah “va thi lawlaw aw” ti`n a phun phah.\n(Video na zoh thei lo le tangtabik ah a link kan ret)\nVideo pahnihnak khal second 30 sau a si ih cuih Zawhte cang thei nawnlo mi cu Sobul thawn a sut ciamco. A mei ah duh tawk in a sut cu a nat a tuar lo si ding, Zawhte cun a ke voikhat a hun thlir. Cuhnu ah a ke cu Sobul thawn a sut ciamco lala ih a ke hmuah a pensawl thluh. Video sung ih a lang dan ahcun nung dam ngaih nak um nawnlo ding khi a bang.\nCuih video tawi pahnih cu mipakhat in Facebook ah a thlah ih “ziang thlarau lawmlam in so a luh cilh ke. A rapthlak tuk. Hiti lawmam ih nunrawng cu a mah khal hi ṭih a nung ding ka zum. Rannung duhdawttu pawl ra suak hnik uh law. Himihi zohliam men ding a si lo. Rannung fingkhawitu PETA India NGO pawl ih hmu ding in rak share sawng uh” tiah ca a ngan.\nCuih video cu minung 200 luan in an share sawng ih comment nakah Zawhte soisatu cu an cam an riam.\nVideo cu mizo Facebook hmang pawl lakah a darh vivo ih a theiciangtu pawl in Zawhte thattu hi Mizo idol ih rak zuam dah Vanlalauva a si tiah an nem hnget.\nA thuhla cu Facebook group ṭhenkhat ah an pholang ih “zawhte sual cu thah kel an si ko” titu khal an um. Mipakhat phei cun “kan khua (Bilkhawthlir khua) tlangval hlasak thiam awpa/pawr emem Tv Vanlalauva hi kan suanvawr zetmi a si. Tuṭum ah mihring thil sual tuah hmang vekmen lakih na cang sual pang ve mi hi kan nih na khuapii pawl cun kan lo ngaithiam emem a si. Tuhnu ahcun tuvek ih thilsual tuah nawnlo dingin na nun rem aw. Tuih vanduainak na tong mi pawl hi neh tengteng tum aw. Kan nih khalin thlacamnak thawn kan lo bawm” tiah group pakhat ah ca a thlah.\nCuih ca cun mipi a ti thinheng sinsin. Ca post tu riangri nasa zetin an hro, an mawhthluk ih “cuvek ih ngaithiam men ci a si lo. Zawhte ar deuh hmang tivek cu that keel a si ko. Nan, meithal tivek thawn kan kap that cih. Nan, Vanlalauva ih thil ti dan cu mi nunrawng pawl ih cangvaih dan a si. Serial killer pawl khal hivekin rannung hrem that thok in an mizia an ti lang thok. Mizo idol ih a rak tel dah nak le a rei tuk zo tikah hmin thang dan a hawl ih a tuah mi khal a si men thei. Asinan, cangvaidan hi ngaithiam theih a si lo. Hrem tengteng a ṭul mi a si” tiah mipakhat in cangantu riangri nun a sim.\nZawhte soisa thattu Vanlalauva hi a thil tuahmi ruangah Vairengte ah Thawng an thlak tiah miṭhenkhat in an ti nan Thawng an thlak taktak maw? Thlaklo timi cu kan nemhnget theilo a si.\nVideo – Nunrawng Vanlalauva 1, Nunrawng Vanlalauva 2\n***Ralrin peknak: A video hi a rapthalk tukih rannung ngainatu na si ahcun zoh lo mei aw***\n← Kum 7 nute an kap that dan cipciar an relsuak sal cu Tuar a har tuk rori\nRalkap pawl cun Lai Meithal lawng siloin Lai Naamtong le Hriamhrei dangdang khal ap dingin thu an suah →\nChin Arsi Benjamin Sum Covid – 19 Positive\nJune 1, 2021 June 1, 2021 Ni Hnem Sung 0\n2020 : Falam ih Mi cuangce zohṭhimtlak pawl (2)\nJanuary 11, 2021 January 11, 2021 Ni Hnem Sung 0\n2008 Daanhrampi rem thei dan Lamzin Pathum – Opinion


PITAR KUM 80 MI RORI SUALPI THEI CU MAKVE – Times Of Chinland\nPITAR KUM 80 MI RORI SUALPI THEI CU MAKVE\nDecember 8, 2018 Times Of Chinland Myanmar 0\nPegu ramthen Pauhkhawng peng Sankalay khua ih um mi Pitar kum 80 cu tui December thla ni 3 niah a umnak inn rori ah sualpi a si thu theih a si.Hi Pitar cu dam lo a si ruangah rawl pe dingin Daw Khinma Cho cun rawl pe dingin a inn ah a va feh.Khinma Cho cu Pitar inn a thlen in a sangka a king rero nan a on dah lo ruangah mangbang in sangka cu a tha neih suah in a tul ih sangka a on in inn sungah cun mangbangza thil cu a hmu.\nInn sung cu a vong lut ih kum 41 mi Kala @ Myint Sawng cu lawngfangkheh in a vong hmu ih ka pasal nu hi ziangtin ha na rak ti tiah a sut.Cule tappi ih thingtan la in Myint Sawng cu a thawi ih Myint Sawng cu thlaphang in a tlan.Khinma Cho cun a Ni Pi Ung Kyi cu thuhla umdan a suh tikah zuri in innsung a ra lut ih sex a duh lo cing ih a hmanpi thu cu a sim.\nPi Ung Kyi fapa nupi Daw Khinma Cho cu December ni 5 niah Police Station ah feh in a Ninu Myint Sawng ih a sualpi thu report pe in thubuai a va tuah.Police khal in tuah Myint Sawng cu kai dingin an hawl rero lai thu thuthang cun an tarlang.\nAUSTRALIA CHIN IDOL SEASON-II THOK ZO


Thil Thupi Hrangah Kekar Fate - Chinland Today Media\nJuly 20, 2009 9:28 am·0 comments\n“Nan thinlung le nan ruahnak a zate in sersiam tharmi si ttheh uhla.”\n– Efesa 4:23\n– Saam 26-28\n– Tirhthlah 22\n969 kum July thla ah Georgia peng Fort Benning hmun ah US raalbawi tindaan ka kai. Nasazet le thupizet in in zirh ciamco ih cawlhnak caan malte lawng kan nei ttheu. July 20 ni zaanlam cu kan zate’n khaan kaupi sungah TV hmai ah in toter ih, “Himi hi thuanthu a si,” tiah in sim.\nMangbangzet in Apollo 11 thawn thlapi par tlawngtu Neil Armstrong cu kan zoh. Thlapi parah ke ih pal hmaisabiktu leitlun mi a pakhatnak a simi pai’ ttongmi cu: “Himi hi mi pakhat hrangah kekar fate pakhat a si ko na’n; ram mipi hrang ahcun a tumzetmi kekar saupi a si,” a ti. Zaan dang vekin curfew khal um loin siimpi tiang kan ttong rero. Kan zohmi thu lawng si loin kan nunnak, Pathian le kumkhua thu tivek pawl kan rel. Kan tuah keel kan cawl ih thil um ngaingaimi ah thungai thlak in kan ngaihtuah.\nKan zate in nitin kan khawsak daan hi kan thlir tthat a ttul. Punghman tein Pathian thawn pehtlaih awknak ih a suahpimi cu: Kan hnattuan ttulzetmi cawl taa lawk, hmanhman te’n tuahmi thil cawl, Bible siar le thlacamnak in Pathian lawnglawng ruah a si. Paul in kan ruahnak, kan tuahnak thlengh awk ding in fial: “Nan thinglung ruahnak a zate in siam tharmi si ttheh ding a si, “(Efe. 4:23) a ti.\nKhrih kan zumnak sungih kan nitin nunnak ah kekar fate cu hlapi kaat theitu a si.\nKekar fate cu hlatpi a kaat thei,\nNitin zumnak ah kan tthang ding;\nHih kekar hi Pathian thawn nan um tlang caan a si ahcun,\nA thu siar ve thlacam in.\nZumnak ih kekar fate pakhat cu tthanlennak kekar tumpi a si.\nTuihsun A Si Thei\nNA NUNNAK ALAK IN CEMTER HLAH


Duhdawtnak In Rinhmainak A Nei Lo - Chinland Today Media\nJanuary 28, 2012 12:02 am·0 comments\nFiang tein ka lo sim: zokhal sisehla a thinlung sungah rinhmainak nei loin a sim vekin a cang tengteng ding tiah a zumfek ahcun, “Hih tlang hi thawn awla tifinriat sungah va tla aw,” a ti khalle tuah sak a si ding.\n–\tMarka 11:23\nBible Siar Ding: James 1:2-15\nFala le tlangval a duh aw mi thuhla na thinlung in vun suangtuah hnik. Caan tawite sungah pakhat le pakhat lakkarah a nasazetmi duhdawtnak an nei awton. Duhdawtnak ih thinlung muril hi ziang a si pei? Cumi cu rinnak ih thinlung a si. Rinnak le duhdawtnak cu unau an si. Tah daan ah fala le tlangval karlak ih an duhdawt awknak cu an dik veve. Pakhat cu Saklam ah a feh dingih a dang pakhat cu thlanglam ah a feh ding, sikhalsehla an duhdawtnak ruangah pakhat le pakhat parah rin-umnak an nei veve ding.\nCumi cu kan Bawipa Jesuh parih duhdawtnak kan neihmi thawn sinak a bang aw a si. HIh nuntharnak sungah Pathian in in hruai lut, ih Paul in hiti’n in sim: “Ka u le ka nau tla nanmah ih thuhla khal ahhin cuvek tthiamtthiam in a si. Daan thu ka rel a si ahcun nannih cu Khrih ruangpum ih taksa tthen nan si zo ruangah a thimi nan si. Asinan atu ahcun Pathian hrangah rah ttha nan rah theinak dingah thihnak ihsin thawhter saal a simi pa ih taa nan si (Rom 7:14). Pathian in a famkimmi duhdawtnak le rinnak hmun ah in hruai thleng zo. Pathian sungih hrintharnak a neitu cun Bawipa Jesuh ah rin-umnak a nei ih thianhlim lonak sung ihsin a hnukdawk aw a si. Nupi le pasal pakhat le pakhat karlak ah a thianghlimmi duhdawtnak thawn rin-umzet ih an um vekin an lakah thudik lo a leeng thei lo. Cuvek in Jesuh a duhdawtu cu nun thianghlim in an nung a si.\nKan thinlung sungah rinhmainak a um thei lo. A Ttongkam kan siar le kan zum vekin Amah cu kan parah zaangfahnak thawn a khat ih A nun rocotu ah in tuah . Bawipa cu moneitu a si ih kannih cu mo kan si. A Ttongkam cu kan hrangah nunnak a si (John 6:63), kan nunnak in thlengh, tisa daan a hlon ih vanlam daan thawn in thuam.\nPathian duhdawtnak cu leitlun duhdawtnak thawn tahtthim theih a si lo. Pathian ih Thlarau hnen ihsin phuanlangnak kan co a ttul. Pathian ih duhdawtnak in kan hrangah Jesuh a runter ih cuih duhdawtnak thotho in zumtu ah in canter. Nan ttonttaihnak kip ah Bawipa cu na cahnak a si ding. A tonghthamnak na ttul. A lo duhdawt timi ciing ringring aw. Bawmtu nei loin na um caan ah, zaangfahnak ih khat Pathian zoh aw, Amah cu duhdawtnak a si, na ttulmi nunnak, cahnak le huham a lo pe ding.\nJesuh thawn thinlung takin pawlkomnak kan neih ahcun kan zumnak cu a ttumsuk thei lo ding.


Pi Aung San Suu Kyi In Milian Pakhat Ih Paisa Pekmi Cohlang Ding - Chinland Today Media\nPi Aung San Suu Kyi In Milian Pakhat Ih Paisa Pekmi Cohlang Ding\nJanuary 19, 2013 11:39 am·1 comment\nNAYPIDAW: NLD Party cun, tu naite ih milian pakhat hnen ihsin paisa pek ding ih an ti mi cu an cohlan ding maw dinglo ti mi an reltlang. Kawlram ralkap bawi pawl thawi nai aw zet le, tuihlan ralkap pawl uknak hnuai ih sumdawnnak tuah le milian zet pakhat cun NLD hnen ah 320 million kyats pek ding a tiam asi.\nCumi thuthawn pehpar in an hmuhdan a bangaw lo zet. Ralkap bawi pawl thawn nai aw zetmi hnen ihsin hi bomnak an cohlan asi ah cun tuihlan ih ralkap pawl cangvaihnak an lungkimpi vek ah a cang pang ding cu an phang nasa. “Hi sumpai pekmi hi a diklomi sumpai asi ah cun kan cohlan lo ding. A dikmi asi ah cun kan cohlang ding.\nZiangahtile, hipawl hi nauhak pawl zirnak hrang ih pekmi pawl an si. Kan cohlang lo asi ah cun a tuartu ding cu nauhak pawl an si. Kan cohlang asi ah cun nauhak pawl in an zirnak ah an thathnem pi ding asi” ti in Suu Kyi cun a rel.\nNLD thusimtu Ohn Kyaing khal in, “Hi sumpai pek in tiammi pawl hi nauhak pawk hrangah asi ruangah kan cohlan asi ah cun nauhak pawl ih hmailam hrang thathnemnak suahpitu ding asi” ti in asim ve. Hi sumpai an hmuhnak hi aa hmin an rel duhlo nan, kawlram milian zet Tay Za hnen ihsin a si ti in thuthang tamsawn ah cun an ngan.\non January 19, 2013 at 12:41 pm\nA va tha ve,hmailam hrangah tha hnem a si ka beisei zet


Leitlun Ih Arcang Misual Thiambik, Mankhung Bik A Thi Ih Ropi Zetin An Vuiliam – Meifar\nLeitlun Ih Arcang Misual Thiambik, Mankhung Bik A Thi Ih Ropi Zetin An Vuiliam\nDecember 22, 2021 admin Leitlun 0\nThailand ram ah leitlun ih arcang misual thiambik le mankhung hi aum ih a hmin ah “Pawpi Buan Thang” an ti. Himi arcang hi Myanmar ar fighter le Thailand ar fighter cithlah pawlh a si ih Thailand ramsung ahcun a hminthang zet.\nLeitlun ih arcang misual thiambik a pahnihnak khal Thailand ramsung ah aum ih Myanmar arcang fighter phun a si. Mual liamtu arcang cu Thailand sumpai in 22 million man a si, kumkhat sungah a man cu a hlawhsuak thei hngal.\nMidang thawn an sualawk tinten nehnak a co ringring, a sualpi pawl cu an mit a pawt, an hngawng ruh a kiak tin an thi hluahhlo ruangah “Duailo Ar” tin sualawknak tualrawn sungah an ko.\nA cithlah an duh tuk ruangah arnu 500 thawn an umtlang ter ih a tii pumkhat ah 2500 in an lei, a fate khal mankhung zetzet in an zuarsuak ṭheu.\nA tii le a fate pawl cu duhduh in lei a theih lo, lei duhtu cun ahlan khan ihsin appointment an lakcia a ṭul. Himi arcang in a pu tei innsang cu milian innsang ah a cangter ih a pu khalin a thih tikah ropi zetin a vuiliam ih sunnak a tuah.\nHpakan Leimin Ah Mi 100 Lenglo An Hlo\nChin Nuralṭha, “Kan Inn Ka Ngai Tuk, Asinan Tu’ahcun Tlunnak Ding Inn Ka Nei Nawn Lo” >>>


Kawlram Acozah In Thawngtla 7,114 suah - Chinland Today Media\nKawlram Acozah In Thawngtla 7,114 suah\nSeptember 18, 2009 7:11 am·0 comments\nKawlram acozah in thawngtla mi 7,114 pawl hnenah amnesty (suahnakthu) ape tin ramsung television in 17 August 2009 ah a phuang a si.\nCui pawl lakih tello Political ruang ih thawngtla mi 2000 pawl an suah ding le ding lo theihhrih asilo ti thu khal an phuang tel bet ih NLD hotubik Aung San Suu Kyi ih hnatuanpi 500 pawl an suah tel le tello khal mipi pawl an sim thei hrihlo. Acozah pawl cun hi thawngtla pawl hi an nungcangtha ruangih suah in a phuang bet.\nAcozah in kan dung February thla ahkhan thawngtla mi 6,300 asuah zo. Cui a suahmi pawl cu ara lai dingmi hrilawknak ah an telve ding ti a si. Asinan political cangvaihnak ih teltu taktak mi 17 lawng cuisuahmi lakah an tel. Cun, kan dungkum September thla ah mi 9,000 a suah sal bet.\nHi ttum ah kum 78 ih upa Journalist Win Tin khal suah telve a si. Annih hi kawlram political ruang ih thawngtla reibik khal a si. Hiti ih an suahnaksanbik pakhat cu kan dung 2007 ih phungki pawlih lamzawhnak an neih ruangah a si tin thuthang cun a phuang.\nKawlram Thawngtla Suah Thluh Seh: Amnesty International\nAung San Suu Kyi lainattu pungkhawm: Mizoram, Aizawl\nMyanmar 2010 Hrilawknak Ding Felten Tuah Tum\nKawlram Acozah In Thawngtla Pawl Luatnak Pe Tum


Titanic Hawl Hmutu In Malaysia Vanzam Hlo MH370 Hawl A Tum Nan An Rak Cohlang Lo – Meifar\nTitanic Hawl Hmutu In Malaysia Vanzam Hlo MH370 Hawl A Tum Nan An Rak Cohlang Lo\nJune 14, 2021 admin Leitlun 0\nMalaysia vanzam MH370 cu March 8, 2014 sunah danglam zetin a hlo thutthi, a sungah passengers 227 le hnaṭuantu 12 an um ih an thuhla khal theih a si nawn lo.\nLeiltun ramdang dang in an hawl rero ih vanzam tlathem lawng an hmuh thu theih a si. Himi vanzam hlo hawl thuhla ah Titanic lawngpi hawl hmutu Bob Ballard in ‘Vanzam hlo hawlnak ah a pekawk thei thu arak sim thei nan thuneitu pawlin an cohlang lo a ti.\nBob Ballard in “Vanzam hlo hawltu upa pawl ka phone ih ka bawm thei ding thu ka sim nan ‘kan lo ṭullo in ti. Game sungah ka um lai (hawl dingin pum ka peaw thei lai), asinan tutiang in sawm hrih lo” a ti.\nKum 78 mi Bob Ballard in 1985 kum ah Atlantic Ocean tipithuamthum zialphah ih um Titanic lawngpi arak hawl hmusuak, tipithuamthum sung cu a tlanlennak khawvel pakhat a si.\nMalaysia vanzam hlo hawl dingih an sawm lo ruangah 1937 kum ih vanzam hlo Amelia Earhart vanzam cu Pacific Ocean tipithuamthum sungah a hawl tumsal. Amelia Earhart vanzam cu 2019 kum ah arak hawl zo ih an hlawhsam, asinan hmanrua ṭha sawn in hawlsal an tum.\nBob Ballard in “Tipithuamthum sungah lawngsia 3/4 million hrawng an um, lawngsiat tamnak Black Sea sungah hna ka rak ṭuan rero zo. 250 BC kum ih lawngsia khal kan hmusal ih a sungah danglam zetin mithi ruak sia hrih lo an rak um lai.\nTulai cu cet thilri ṭha, bungrua ṭhaṭha aum zo ih thilhawl khal a awlsam zet ding, ka keneh thlun in thangthar nonawl pawlin thil hawl paih ve hai sehla ka duh, neta mino pawlin nasa zetin thil an rung hawl vivo ding ti ka zum” a ti.\nRohingya Solidarity Organization (RSO) In Ralkap Pawl An Do Thlang Ding Thu An Phuang\nBrazil President Mask A Bun Lo Ruangah Cawh A Kuan


Kawlram uico ralhrangin thawngtlak pawl mi 1,600 suah ding – My News\nKawlram uico ralhrangin thawngtlak pawl mi 1,600 suah ding\nadmin April 18, 2022 Leave a Comment on Kawlram uico ralhrangin thawngtlak pawl mi 1,600 suah ding\nKawlram uico ralhrang pawl cun a ram kumthar, Buddist New Year lawmnak pualin thawngtla mi 1,600-te chu ngaidamin a suah zalen ding tih a puang.\nNikum ah khan kumthar lawmnak pualin uico ralhrang pawl cun thawngtlak mi 23,000 cu an rak suah zo a si.\nTukum ih thawngtla an suah ding mi ah hin kum 2021, February-ih civil sorkar a paihthlak taka member-te kha an tel dawn em tih erawh sawichian a la ni lo. Sipaite hian civil cozah an lawng hnuah hin mi 13,282 lai an kaih bakah mi 1,756 an that zo a si tiah Assistance Association of Political Prisoners (AAPP) activist group cun a tarlang.\nAn kaih mi lakah hin civil cozah an hlawn mi ih sin an hotu, Aung San Suu Kyi bakah economic adviser, Australia mi Sean Turnell khal a tel ih, Turnell hi Isein thawnginah a tang rero lai a si.\nUico ralhrang pawl cun thawngtla pawl suah dingin thu an puan hnuah, thawngtlak pawl sungte mi tamtak cu mini ih sin khan Yangon khaw sir ih Insein thawngin hmaiah an suakkhawm nghal a si.\nUico ralhrang pawlih cozah ih state secretary, lieutenant general Aung Lin Dw cun thawngtla suah ding thuhlaah hin thusuahnak tuahin, ‘Myanmar kumthar lawmnak pualin mi 1,619 cu suah an si ding ih, cu mi lak ih sin ram dang mi 42 an tel ding,” a ti.\nChin Ram Kulh Le Magwe Ram Then Kawl Ti Tawih Puai Ah PDF Nih Kutser Hriam Nam In An Doh Hna Caah Ralhrang Ceilak An Thi →\n← NUG Nih Hriam Nam An Cawk Mi Hi Ram Chung Ah Maw An Cawk Ramleng Ah Dah Ramleng Ah Cun Cawk Khawh Nak An Ngei Taktak Maw


Caantha Theithiam Aw | VCTH\nCaantha Theithiam Aw\nHome » Cahram » Caantha Theithiam Aw\nBy vcth on September 21, 2012.\nViokhat khua pakhat ah ti a lik. Khuapi an senpi in khua dang ah an beu. Nan Pathian zum zet tu pacang pakhat cu a tlan duh lo. “Pathian nih i bawm ding, amah lawng ka zum, ka rinsan” a tiih hmun dang ih beu le tlan a tum lo.\nTilik cu a sang, a roh vivo. A umnak inn a pil. A sang deuh mi inn ah a thawn aw. Bawmtu lawng a ra. ‘Rak ra aw, kan lo run ding’ tiah an ti. “Pathian in i run ding, amah lawng ka zum” tiah a sawn.\nTilik cu a roh deuhdeuh. An khua ih innsangbik zim ah a kia. Helicopter in bawmtu an ra. “Pathian in i bawm ding” a tiih a el thotho. Cutin tilik ah a thi ta.\nA thih hnu-ah vanram ah Pathian thawn an tong aw. Pathian parah a thin a heng ngaingai. “Hi tluk ka lo zum nan ziangah i bawm lo” tiah a ti. Pathian in “nangmah bawmtu ding ah lawng pakhat le Helicopter pakhat ka rak thlah nan” tiah a sawn.\nCaan tha, caan remcang (Opportunity) kan ti mi hi na ruah vek cekci in a ra lo men ding. Ruahsan, hngak, thlacam ti pawl hi thil sual an silo nan na ruah vekin thuletnak (a phi) na ngah lo tikah beidong lo in a zoh daan thiam sawn aw.\nLUCK FAVORS THOSE WHO HELP THEMSELVES a remcang dan ih lehmi


Convert Malaysian Ringgits to Indonesian Rupiah (MYR → IDR)\nMalaysian Ringgits to Indonesian Rupiah\nMalaysian Ringgits = Indonesian Rupiah\nConvert from Malaysian Ringgits to Indonesian Rupiah. Type in the amount you want to convert and press the Convert button.\n1 Malaysian Ringgits = 3342.99 Indonesian Rupiah 10 Malaysian Ringgits = 33429.93 Indonesian Rupiah 2500 Malaysian Ringgits = 8357482.37 Indonesian Rupiah\n2 Malaysian Ringgits = 6685.99 Indonesian Rupiah 20 Malaysian Ringgits = 66859.86 Indonesian Rupiah 5000 Malaysian Ringgits = 16714964.74 Indonesian Rupiah\n3 Malaysian Ringgits = 10028.98 Indonesian Rupiah 30 Malaysian Ringgits = 100289.79 Indonesian Rupiah 10000 Malaysian Ringgits = 33429929.48 Indonesian Rupiah\n4 Malaysian Ringgits = 13371.97 Indonesian Rupiah 40 Malaysian Ringgits = 133719.72 Indonesian Rupiah 25000 Malaysian Ringgits = 83574823.71 Indonesian Rupiah\n5 Malaysian Ringgits = 16714.96 Indonesian Rupiah 50 Malaysian Ringgits = 167149.65 Indonesian Rupiah 50000 Malaysian Ringgits = 167149647.42 Indonesian Rupiah\n6 Malaysian Ringgits = 20057.96 Indonesian Rupiah 100 Malaysian Ringgits = 334299.29 Indonesian Rupiah 100000 Malaysian Ringgits = 334299294.85 Indonesian Rupiah\n7 Malaysian Ringgits = 23400.95 Indonesian Rupiah 250 Malaysian Ringgits = 835748.24 Indonesian Rupiah 250000 Malaysian Ringgits = 835748237.12 Indonesian Rupiah\n8 Malaysian Ringgits = 26743.94 Indonesian Rupiah 500 Malaysian Ringgits = 1671496.47 Indonesian Rupiah 500000 Malaysian Ringgits = 1671496474.24 Indonesian Rupiah\n9 Malaysian Ringgits = 30086.94 Indonesian Rupiah 1000 Malaysian Ringgits = 3342992.95 Indonesian Rupiah 1000000 Malaysian Ringgits = 3342992948.48 Indonesian Rupiah


KHUALIPI KONG LE OFFICIAL HOLH KONGAH FIANG TEIN A CHIM KO CANG HIH – The Chinlung Post\nKHUALIPI KONG LE OFFICIAL HOLH KONGAH FIANG TEIN A CHIM KO CANG HIH\nJune 28, 2020 admin Knowledge 0\nBuai Ding Aum Lo ( Capital Le Common or Official Language ) KHAWLIPI (Capital) Chin state capital thu hi buaipi rero tlak a si nawn lo. Capital cu Falam – Kalemyo- Hakha ah a ṭhawn timi khal tuanbia menah a cang zo. Peng khat le peng khat hmuhsual awknak ah hman a ṭul nawn lo.Cun, Hakha khua le Falam khua karlak hi naite a si ruangah can rei kan fate san tla ahcun, khua pakhat vekin a pehaw thluh lai ding. Khua pakhat tluk a sizo.\nCOMMON or OFFICIAL LANGUAGE. Language thu ah, Chin pumpi si lo Northern Chin lawng zoh tikah, Laiholh, Zopau, Laizo, Mizo ti vekin an um. Cumi sungah, Laizo hi zoh sehla. Laizo ṭong timi hin Falam ṭong lawng a huap lo, Falam ṭong lawng khal a si lo.Laiṭong le Laiholh timi hi 80% -90% a bangawk ruangah Laiholh le Laiṭong hmang veve duh tawkin thu kan reltlang thei.\nKan theiaw thluh. Biazai tla cu Kan bangaw sinsin. Curuangah a dang dang vekin ret nawn lo a ṭha. Mizo ṭong khal Laiholh le Laiṭong thawn 75% leng a bangawk ruangah kan thei thluh. An zaten ṭong pakhat ah retkhawm theih an si.\nLAIZO= LAI+ZO: LAI (Laiholh, Laiṭong) + ZO (Zopau, Mizo ṭong) tin hmu thiam sehla a ṭha in a dam bik. Pumkhatnak khal a thlen thei.Hitin kan fehpi thiam a sile ṭong/holh/pau, famkim le lianzet (Comprehensive and Rich language) kan nei tinak a si. Ṭong/holh/pau thu ah buainak khal a reh vivo ding.Mifim in a ruahnak a thleng thei nan mi â in a ruahnak a thleng dah lo (A wise man changes his mind but the fool never). Credit: Pu No Than Kap\nSalai Thomas Lian Comment:Laizo na vun focus t’hiamt’hiam, na Nuhrin holh a si caah na palh bak lo.Nain Halkha holh hi Chin Capital City holh a si. Laizo holh nakin Thlanglei Laimi tiang nih Laiholh hi an theih deuh, an thiam deuh.Lawngtlai District le Siaha District tiang nih Laizo hi an thei mumal lo. Laiholh cu an theih, a thiammi an tam.\nBangladesh Bawm Laimi cu Laizo nakin Halkha holh he an i naih deuh rih fawn.Falam Peng ah le Hlawnceu tlangtluan nih Halkha holh bantuk in an holh.Cucaah Laizo = Laiholh+Laitong, Zo+ zopau, mizotawng… na timi hi a dik lo.Laizo cu holh laklawh a si. Halkha holh sin in phuah cawpmi le Mizo sin in phuah cawpmi a bang i, holh puanpalau nauhak holh a bang deuh.\nLaizo holh hmang population nakin Halkha holh hmang population an tam deuh hlei ah. Tuanbia ah Laizo holh nakin Halkha holh hi Cauk, Bible tibantuk ah a hmasa deuh fawn. Falam peng cu hlan deuh ah Halkha Bible hmang Mizo Bible hmang an rak um fawn.Cucaah na chimmi hi a t’ha pah nain Laizo na fianterning khi a dik lo lawlaw.


Violet of Myanmar zuktu pawl kai ding zuam | VCTH\nHome » Thuthang » Ramsung » Violet of Myanmar zuktu pawl kai ding zuam\nBy vcth on April 26, 2017.\nArt of Myanmar Production ih tuahmi a hmaisabik Kawl apiaka, Violet of Myanmar, cu April 24 ihsin online parah a lar thok. A zuktu pawl an kai ngah zo ti thuthang a suak nan cucu a dik lo mi a si. Tu tiang ahcun zohman an kai ngah hrih lo.\nRampi palik bawi U Tin Win in, “hi thuthawn pehpar aw in a teltu pawl kai thei dingin kan zuam rero lai. Kai thei dingin mipi lam tla in nasa ten in bawm a ttul ding,” tiah a ti.\nMyanmar ram palik CID (Criminal Investigation Department) le Cyber Crime lam ih thiam sang pawl hi an hlet hlai rero lai. Nan hi zuk ih a teltu hrekkhat cu ramleng ih ummi sing ding zum an um tiah theih a si.\nViolet of Myanmar zuktu pawl cu pukmah 292, zoh a mawi lomi thil suahtu tiin kai ding an si. Palik bawi U Tin Win cun, “himi zuknung ih a teltu pawl hi an mai duhnak ih tel maw, midang ih hramhram ih fial (force) ih tel an si ti tla kan zoh a ttul,” tiah a ti. (Irrawaddy)\nMizaan ah MCNews in “Hi zuknung a zuktu pawl kai ngah an si zo. Zuknung a suahtu pawl tla cu Mg Pha, Myo Chi Mawng, Mg Ye Chit an si, zuknung ih a telmi nu cu hlawhhlang a siih a hmin ah Ma Kha Yi Pwint a si,” tiah a ti. Nan an hmin pawl zoh tik ah thu ngai a si lo. Ko Ko Gyi timi pa ih a mahten Facebook ih a duhduh a rak ngan mi an rak lak mi a si.


Nuhmei Fa Pakhat Lawng Nei Ka Si ih Ka Fa In Thah Sak Tikah Nun Dan Ding Ka Thei lo – Vapual Auaw\nRalkap in rampi thuneihnak an lak hnuah mipi an thahmi 800 a kim fel zo ih an thahmi tamsawn cu lamzawh duhphorhnak nei mipi menmen an si. An kah thatmi pawl cu an lu rori ah kah ngah an si tlangpi ih tum nei in mithat an si.\nRalkap in mipi 800 tlun an thahmi lakah Mandalay ramthen Kyauk Padaung myone Tuang Nok khua ih um Nuhmei Hla Hla Win ih fapa Win Myo Oo khal a tel. Daw Hla Hla Win cu fapa a neih pekah a pasal in a rak thihsan ih theitawkin a fapa cu Engineer Degree a ngah tiang tlawng a kaiter. A fapa Degree a ngah hnuah bulpak in hna a nei ve thlangih a nu cawm thok ding a silai ah ralkap cun lamzawh duhphorhnak ah an kap that.\nNuhmei Hla Hla Win cun “Ka fapa Win Myo Oo cu Engineer in Degree ngah a si. Yangon ah hnatuan in a um ih a hlawh khal an than thlang ding cu i sim. Ralkap in rampi thuneihnak an lak hnuah Yangon ih a um ringring cu ka seherh tukih khua ah tlung dingin ka ko. Khua a thlen hnu khalah don theih a si cuang lo ih lamzawh duhphorhnak ahcun ralkap in an kap that.\n“Ka fa! na nu keimah lawng ka si ih lamzawh duhphorhnak ahcun tel duh hlah aw, ka ti rero nan, daiten um men a theih lo tiah a tel ringring. A ruang khal ralkap hnenih a umlai ah in zohter fangih kei cu ka zoh ngam lo. Tu ah kum 50 tlun ka kai zo ih ka fa neihsun hrang theitawk in nun hmang rero ka si. Tu ahcun ka fa a um nawn silo, ziangtin ke ka kar ding tikhal ka rel thei nawn lo. Mai fa tlukih duhnung le ngainatmi cu leitlun ah an um lopi,” tiah a ti.


Singapore hnak ih tum sawn mi Vur beuh pi cun South Georgia lam a pan vivo | Falam Online Media\nSingapore ram hnak ih tumsawn mi Vur beuh sinmi cun siatralnak thlen thei dinhmun in South Georgia tikulh lam a pan vivo tiah Science thewire website in a tarlang.\nIceberg A68a tiih koh mi cuih Vur pi cu Antarctica leilung ṭhen (Antarctica continent) in kum 2017, July thla ah a beuh phel mi a si ih a umnak hmun saklam a pan vivo.\nTu ah, Siil nga (Seal) le penguin rannung tlanlennak South Georgia tikulh lam a pan vivo ih cuih hmun le Iceberg A68a an khawngaw cun siatralnak rapthlak suakthei dinhmun a si.\nAn iceberg way bigger than Singapore just broke off Antarctica. https://t.co/yEhX9meoDg pic.twitter.com/Xu8MgqXkpp\n— Coconuts Singapore (@CoconutsSG) July 13, 2017\n“Scientific san thuanthu ah South Georgia tikulh lam pan mi hivek thil tum kan hmu dah lo. 4,200 square kilometres a si ih Singapore lole Luxembourg hnakin a tum. Iceberg tamsawn cu tipi thuanthum par ah an phel kuai thluh ṭheu. Nan, Iceberg A68a cu mangbang thlak zetin a mahten a phel kuai thei lo” tiah British Antarctic Survey ih telvetu biological oceanographer Geraint Tarling in a sim.\nGeraint Tarling cun “thil cang thei phun 2 a um. Pakhatnak cu South Georgia tikulh kiang hrawng a thlen in hmun dang ah a pial thei. Pahnihnak cu penguin rannung million 2 lenglo hrang ah a ṭihnung zet. Iceberg A68a cu South Georgia tikulh a thlen tikah tipi thuanthum tawdeng hrut ngah in a cawl thei. Cutikah million 2 lenglo penguins pawl cu an fa le ei ding rawl an hawl nak tipi thuanthum thawn an hlatawktuk ding. Rawl eiding a um lo tikah an cii khal a mit thei”.\n“Cuih tlun ah tipi thuanthum boruak hlum/dai zirih ummi rannung pawl cu Vur zup mi tithiang pawl in a siat suah thei” a ti.\nEvidence of the close approach of Iceberg #A68a in December, as the mega berg hovered to the south of South Georgia, shedding pieces, large and small. Here, bergy-bits drift towards Bird Island to the west; pic Kat Ganly @BAS_News pic.twitter.com/ix3OBwLonw\n— The Antarctic Report (@AntarcticReport) January 2, 2021\nAntarctica cu Leitlun boruak thlengawnak ruang ih hmun hlum cakbik pakhat a si ih cuih hmun ih Vur pawl cu a ninii in an zup ral vivo.\nVur zuptii pawl cun tipi thuanthum a ti ṭhang ih Leilungpi hrang ṭihnung dinhmun tiang thlenter theitu a si.\n← Rampi thuron ASSK in Covid – 19 Falam Volunteer pawl Sunloih Capi a kuat mi pekhlanawknak an nei\nLeilungpi hum duh ah Japan in Thing thawn tuah mi satellites a salh tum →


Lamzin Kap Ih Um, Rualban Loin A Sumpai Khawl Mi Cu Oxygen Cet Leinak Dingah A Hlu – Meifar\nLamzin Kap Ih Um, Rualban Loin A Sumpai Khawl Mi Cu Oxygen Cet Leinak Dingah A Hlu\nCovid-19 natsia in Myanmar ramsung a nuai ciamco ih damlo le mithi an tam zet zo. Oxygen haidaih awklonak ruangah mithi an tam tuk zo ih mipi le mipi an bawmaw rero lai.\nMagway Region, Yenangyaung khua ah oxygen tuahnak cetpi lei an tum ih sumpai an khongaw. July 18, 2021 zingah lamzin kap ih um, taksa rualban lo U Lay Gyi cu a norleng thawn mi tlawmngai pawl umnak ah ava feh ih oxygen cet leinak dingah tin a sumpai thawng 30000 cu a hlan.\nMi tlawmngai pawl khalin zovek mi a si ti an theih ruangah an mangbang tuk ih online parah an tarlang cu Myanmar ramsung ah a thuhla a thang cih.\nU Lay Gyi cu umnak ding inn le lo nei lo a si ih lamzin kap ah aum, mipi pek mi ti le rawl ring ih khuasa a si. A kee a ṭha lo ruangah a feh thei lo ih vengsung mi in norleng an pe, cutin lam a leng thei fang. Cun, a thluak lam khal a ciangkuang lo.\nKum 20 liamzo ah hringtu a nu in a thihsan ih sungkhat unau dang a neih lo ruangah lamzin kap ah a khuasa, sumpai a neihmi cu arak khawl ringring ih mipi pawl bawmnak ah a hmangsal cu an khuasung mi tlawmngai pawl khalin upatnak an hlan ve.\nRalkap In Mino 4 An Kap That


The Passion of the Christ: Resurrection timi Zuknung thar Zuk An Tum | Falam Online Media\nThe Passion of the Christ: Resurrection timi Zuknung thar Zuk An Tum\nKum 2004 ih suak mi zuknung hminthang “The Passion of the Christ” cu a suak hnu kum 16 rei hnu ah a pehzom an zuk tum bet thu theih a si.\nZuknung sungih Jesus lem cangtu Jim Caviezel cun “Writer/director Mel Gibson in ‘The Passion of the Christ’ zuknung pehzom dingmi a ngan rero lai” ti`n Breitbart News hnen ah a sim ih “a zuk pathumnak in kuat zo ih a cian ngan sung mi tla in kuat ding. Zuknung hmin cu ‘The Passion of the Christ: Resurrection’ ti a si ding” a ti.\nThe Passion of the Christ director Mel Gibson\nKum 2004 ih suah mi The Passion of Christ zuknung cu $30 million budget thawn zuk mi a siih hlawhtling zet dingih ruah mi a rak si lo. Asinan a mai’ san lai, zuknung khawvel ih pre-ticket zuar khawng bik ah a hung cang ih $622 million lenglo a lak lut. (Tu ahcun kum 2015 ih suak mi Star Wars: Episode VII – The Force Awakens in a lan)\nJim Caviezel cun “‘The Passion of the Christ: Resurrection’ cu Jesuh thlaan ihsin a tho sal nak in ṭan a si dingih kan zuk suak cun Leitlun ih zuknung ropibik a si ding” a ti.\nJesuh lem cangtu Jim Caviezel\n“The Passion of the Christ” zuknung danglamnak\nJesuh lem cangtu Jim Caviezel cu 150lb cross a phur nak ah a liangruh a pelh (Flim sung khal ah an ti lang)\nJesuh in Tlang par ih Pathian thu a zirh lai an zuk ṭum ah le Cross ih an khengbet lai an zuk lai fangah cangtupa Ṭek in a tlak ih a sam a kang. Asinan, mangbang thlak zetin a khawngaw/ahliamaw lo.\nCross ih kheng lai an zuk nak ah cangtupa a khuasik tuk ih hypothermia le pneumonia a ngah phah thluh.\nUS ram ih Ṭongdang zuknung hlawhtlingbik a siih Leitlun huap biaknak lam zuknung hlawhtlingbik khal a si.\nCross ih khengbet lai an zuk ṭum ah Cross par ih cangtupa cu a taksa a pool thluh. Mithiam pawl cun Cross ih hremtuar misual pawl thizik lai fang ih an taksa umdan vek ciah a si an ti.\nJesuh hrem lai lem an cang nak ah Cangtupa an vuak ngah taktak ih tuni tiang a zaangruh kiang ah 14-inch hmape a um lan ta.\nZuknung an cang hlan ihsin thilmak an tong nasa tuk ruangah director Mel Gibson cun zuknung an cang ding ni thok in zukih tel hmuhhmuh cu Canada puithiam hmang in thlawsuah a pek ter ta.\nJudas Iscariot lem cangtu atheist Luca Lionello\nFilm an zuk sungih an hmuhton mi ruangah Bawi Jesuh hremtuding ih an hman mi Muslim actor, Judas Iscariot ih cangtu atheist Luca Lionello le zuknung sung ih tel minung tamzet cu an piangthar ih Christian ah an lut.\nItaly eam ih an zuk lai fang ah cangtupa ṭek in a tlak hnu minute 5 reihrawng ah Assistant director Jan Michelini cu Ṭek in a tlak ve. Film an zuk pek khal ah Assistant director cu Ṭek in a tlak dah ih a kut malte a kang.\nAssistant director Jan Michelini\nMalaysia ram ah “Passion of the Christ” zuk nung an kham ti`n thuthang a suak nan a tak ahcun an rak kham lo. Asinan Malaysia cozahpi in Christian lawng a zoh siang ih Christian biakinn ṭuanvonei lawng ticket a zuar siang.\nZuknung hmin ah “The Passion” ti lawng ih suah tum a rak si nan Miramax studios in “The Passion” timi zuknung dang tuah lai mi a nei ruangah “The Passion of Christ” tiah a hmin an thleng sal.\nBawi Jesuh lem cangtu dingah “Home Alone” timi Chrismas background zuknung cangtupa Macaulay Culkin hman an tum lawk nan a nonal deuh ruangah rem an ti lo ih cangtu ding an thleng sal.\nZuknung ih laklut mi $100 million cu director Mel Gibson in Traditional Catholic Movement hrang ah a hlu.\nAhlawhtling tukih R-rated film hrang worldwide box office dinhmun sangbik a rak si nan Kum 2016 ih suak mi Deadpool zuknung in a hung lan leh.\n“The Passion of the Christ” zuknung zoh ruangih piangthar an tam zet.\n← President Donald Trump hin Ziang vek Rawl ei in ziang a In ṭheu?\nFalam ah Covid 19 mina thar pakhat hmuhsuah bet a si →\nFebruary 3, 2021 February 3, 2021 Ni Hnem Sung 0\nCovid 19 Vaccine Tlangzarh dingin Walmart company pi a cangvai thok


Ziang hmuahhmuah Tlunah - Chinland Today Media\nSeptember 4, 2012 11:15 pm·0 comments\nBible Siar Ding: Isaiah 6:1-8\nBawipa kan Pathian cu thangtthat uh; A siangpahrang tokham hmai ah kuun uhla bia uh; Amah cu a thianghlim a si.\n– Saam 99:5\nSiangpahrang Bawipa cu a thi. Siangpahrang Uziah cu ttihzah upat tlak siangpahrang thar a si. Profet Isaiah cu a neta ih siangpahrang hi Israel mi pawl hrangah ziangti’n si hitluk in a ttha thei sipei, ti’n a khuaruah a har.\nYahweh Pathian in a hnattuantu profet Isaiah ih thinlungput le khuaruah daan cu hih leitlun thil umtu daan par lawnglawng ah tthum awk lo dingin a tuahsak. Biakinn sungah Pathian in Isaiah hnenah langnak (vision) a hmuhter, a thuam ih a cawisang. Bible calehnak pakhat cun, “dinhmun saang ah a hlirso,” a ti (Isa. 6:1 KJV).\nTuni ah, kan nunphung (culture) cun puaituah (celebrity) vekih Pathian biakkhawmnak in in neh thluh. Lemcang (zuksin minnta/minntami) hminthang (movie star), lehpan thiam (athlete) hminthang, le naingnganzi tama (politician) pawl in kan khuaruahnak hmuahhmuah in ciahneh (influence) thluh, media ih an nun thuanthu tarlangmi pawl hlir kha mikip in kan uar ciamco. Kan kaa cun Bawipa cu saang ah khaisang uhsi! kan ti, asinan kan uarzetmi actor pawl tluk hman kan Bawipa hmuh hiarnak thinlung kan nei lo. Kan Pathian ih Ttongkam (Bible) siar ding cu minuamtertu zuksin magazine suak thar sungih cahram pakhat siar ding tluk hman in kan hngakhlap maw?\nIsaiah in Bawipa a hmuh tikah thulehnak (response) pahnih a tuah. A pakhatnak ah, amai’ sualnak a hmu aw. A pahnihnak ah a khaisanmi a Bawipa ih hnattuan a hril. Anih cun Bawipa Pathian cu mi hmuahhmuah hnakin, le thildang ziangkim hnakih saang sawn ah a um a si, timi thutak kha a theifiang ngah a si.\nZovek minung khal in Pathian cu an zuam (compete) thei hrimhrim lo ding ti thei aw.\nKhaisanmi Bawipa, Nangmah cu a saangbik biak tlak dinhmun ih ka lo ret thei ringring lonak parah ka sualnak in ngaidam hram aw.\nKhaisanmi Bawipa hnakin zovek minung le ziangbangtuk cangvaihnak sawn kha so thinlung thathawhnak thawn ka fuk ih kan pan?


Meisa man pek thei lo ruangah Meisa hri an chat sak | Falam Online Media\nThlanglam Shan ram, Ho Pong Myone ih meisa man pelotu innkhi 15 cu July 5 ah meisa hri an chat sak.\nA chat saktu hi SAC ralhraang siloin ralhraang pawl ih ṭuanvo pemi ပြည်သူ့စစ် (khuami) sungtel a si tiah meisa hri chat sak tuartu inntekpa in a rel.\n“Mei man pek dingin in fial nan kan pe lo. Curuangah kan inn meisa hri an chat ih meterbox khal in phong sak. Hri ra chattu cu Meisazung ih hnaṭuan khal a si lo. Khuami ပြည်သူ့စစ် sungtel a si” tiah inntekpa cun a rel.\nKan rampi a buai hnu, ukhruai thuneihnak latu SAC ralhraang duhlonak langter in mipi lam in meisa man le akhun dangdang pe duh loin duhphorhnak an nei ih ralhraang pawl cun July thla lam in meisa man pek thok dingin tlangaunak an nei rero zo.\n“Miṭhenkhat in meisa man an pek ruangah tuvekin an cangvai siding tiah kan ruat. A pektu cun an pe rero. Asinan kan nih cu kan pe thei lo. Meisa in pe nawn lo khalle kan pe cuang lo ding” tiah inntekpa cun a ti.\nKan dung kum NLD cozah san lai ihsin Covid boruak ah mipi in harsatnak phunphun an tong zo ih cuih ṭum ah dinglai cozah in meisa man le akhun dangdang man a rak ṭhum sak dah tiah theih a si. (STM)\n← Falam ih Covid mithi an tam tuk nak san cu Siibawipa in hitin a rel\nKalaymyo ih Covid 19 a darh nasa cu SAC Ralhraang rinhleltu an tam →\nMarch 11, 2021 Ni Hnem Sung 0\nTuisun lawngah Ralkap le Palik kut tuar ih thi mipum 26 an um\nFebruary 28, 2021 Ni Hnem Sung 0


EIRUKNAK LE AMERICAN THAWNGINN – Times Of Chinland\nFebruary 10, 2018 admin1 G K 0\nAmerican ram New York khawpi ih Thawnginn thupi tak pahnih ah rit theinak le Nam pawl a thupte ih an thunlut theu cu theihsuak a si.Thawnginn kiltu vek ih fawm hruhtu micektu pakhat cun Manhoton Brooklin thawnginn pawl ah rit theinak le Nam an thunlut a si tiah February ni 8 ah a phuangsuak.Hi Hnatuantu pawl ih eithupnak hmuhsuah mi cu Khawpi zingzoitu DOI ih than mi a si.\nHini rori ah Mahaton thawnginn ih thawngtla mi 5 le thawngtla kiltu mi 2 cu thubuai tuahsak cih an si.Tukhal rit theinak le thil dang kham mitete a thupte ih thunluhnak cu natnak hrik vekin a umlai thotho ti a si.A hleice in hminsia zet mi Reuka tikulh thawnginn tla cu an turu lawlaw ti a si.\nSidan thupaw ih cektu pawl cun hriamnam le Rit theinak pawl cu 2014 lai ah a thupte in kenlut an rak tum mi cu an hlawhtling ti a si.Thawngtla kiltu DOC pawl ih humhimnak check Gate cu a siatzia kum 3 hnuah phorhsuak ngah a si.Tukhal ah buainak tete cu a umlai thotho tiah Commissioner McPeter cun a sim.\nUICO LE ARCANG SUAL AW(Video)


Ester Honig: “I mawi ruai tu” | www.zanniat.info\n428 TLANGLENGHNAK\t5 years ago Web Admin 0\nUS ram Missouri state Kansas khawpui ai fenu Ester Honig heh kuim 24 mi radio journalist ii . Laivum ai zuk lam mithiam te pawl thawn na per tlang lai teng ah thil danglam ruat ngah hnak nai ii. Cetin laivum mi nupang mawi tihnak a hmudan ling hiam in thil thar bawn ii.\nEster in a vum ai a zuk khiah Sri Lanka ram ah kuat ai, “Hi, i hming tu Ester Honig ii… mawi sin tuhin i zuk i bawn sah tu.” tiin laai kuat ii. Cetin Sri Lanka lam ai zuk lam mithiam in amah te ram in mawi tihnak bangin a zuk heh photoshop in bawn sah le kuat ii. Cia hnua ah ram dang dang ah a zuk kiah kuat le amah te ram in mawi tihnak bangin a zuk rem sah tuhin ngen ii.\nCetan a tawkhnak tu ram dang dang ai photoshop te pawl in nupang mawi tihnak tam ber heh mit colour pawl le hing thawn tiksa var lam deuh heh mawi ti tlang sek hnak tawk ai, euro-centric lam nupang heh mi tam sawn in mawi ti hnak tawk ngah ii. Cia lak songin Morocco ram ai designer pakhat in tu Ester ai zuk heh Muslim nupang thuam Hijab sil ruai ii.\nEster Honig in ram 27 ai design thiam te hnen ah amah zuk rem salhnak ngah zo ii. Ram dang dang ah a zuk rem sah tuhin kuat sin tum ii.\nKin Zanniat mi in Ester ai zuk heh rem ve singlai zai bang in bawn sah ve ni sing?


Rohingya Thuhla Ah Rakhine Hriamkai An Lungawi Lo, ‘NUG In A Dai Cuahco Mi Thubuai An Tokbuai Sal’ A Ti – Meifar\nRohingya Thuhla Ah Rakhine Hriamkai An Lungawi Lo, ‘NUG In A Dai Cuahco Mi Thubuai An Tokbuai Sal’ A Ti\nJune 7, 2021 admin Lawrkhawm 0\nMyanmar mipi cozah NUG in Rohingya raltlan pawl ko tlungsal a tum ih rammi sinak pe dingin a tiamkam, cun ralkap cozah dotlang dingin a sawm cu Rakhine hriamkai The Arakan State Liberation Party (ALP) pawlin an lungkim lo thu an relsuak.\n“Ziangvek thil an tuah tum ih Rakhine mipi hruaitu pawl thu in ron lo asikhallen an thu, net hnu buainak an tong tik khalah an ṭuanvo a si. 2008 Daanhrampi an thialbal asilen kannih thawn a saiaw lo, kan hna a si lo.\nAsinan Rohingya thuhla an buaipi tum a si ahcun Rakhine hruaitu pawl, Rakhine hriamkai pawl le Rakhine CSO pawl thawn thu nan reltlang hmaisa a ṭul ding.\nRakhine ramsung ih buainak cu Rakhine ih lungkimnak tello in ziangvek pawlkom khalin nan ra buaipi thei lo, kan cohlang lo” tin ALP thuphuangtu Lt. Col. Khaing Kyaw Hlaing in RFA thuthang hnenah a sim.\n“NUG ih cangvaih tumdan cu a dai cuahco mi thubuai pawl an tokbuai sal” tin a soisel. 2017 kum ah Myanmar ralkap pawlin Rohingya miphun cu ti cimit an rak tum ih Rohingya 740,000 cu Bangladesh ramsung ah an tlan.\nRakhine ramsung ah Rohingya miphun 600,000 hrawng an um lai nan rammi sinak an nei lo, cun an umnak cu phitsak thluh a si ih harhdamnak hnaṭuantu pawl khal an va luttlang thei lo. Rakhine hriamkai ALP pawl cu October 15, 2015 ah kahcawlhnak NCA hmin an rak khen, ralkap in thuneihnak an lak hnuah ralkap pawl thawn NayPyiTaw ah meeting an neitlang zo.\nMrs. DC America Ngahtu China Fala\nA Raltlannak Ah Harsatnak A Tong Ih Mipi Hnenah Bawmnak A Dil


US Texas state-ih PDF hrangih vehburkhawnnakah US dollar 50000 luan hmuh a si – My News\nUS Texas state-ih PDF hrangih vehburkhawnnakah US dollar 50000 luan hmuh a si\nadmin June 16, 2022 Leave a Comment on US Texas state-ih PDF hrangih vehburkhawnnakah US dollar 50000 luan hmuh a si\nUSA Texas state, Amarillo khuaih PDF hrangih vehburkhawnknak market show neihnak leh NUG Bonds zuar suahnak ih sin US dollar 50000 luan hmuh a si ih.\nChu show June ni 12, US can, sun nazi 12 ih sin zan lam nazi 5 tiangin\nAmarillo PDF Support Group kaihhruainakin Buddhist puithiam compound-ah neih a si.\nPDF pawl hrangih thil zuar suah ruangah US dollar 8017 luan leh NUG Bonds zuar suahnak ih sin dollar 42956 (Myanmar pawisain ting 850 luan) hmuh a si.\nCumi market show ih sin paisa lut mi hmuah hmuah cu Amarillo PDF supporting Group ih sin PDF te hnenah direct-in pek a si ding ih, NUG Bonds zuarnak paisa cu NUG cozah Finance Ministry-hnenah pek luh a si ding.\nA tawreltu zinga mi Ko Soe Min cun, ”PDF tanpinak thawhlawm tling khawm thei dingih tanpitu zaten parah kan lungawi nasa ih. in rawn tanpi leh sawngtu Pan Se Lu khalin market show ih sin pawisa hmuh mi hmuah hmuah cu kanni Amarillo PDF Supporting Group hnenah a hlo a bang um lovin in pe thluh a si,” tiin Mizzima a sim.\nAmarillo PDF Supporting Group cu Myanmar ramah ralkapin thuneihnak a lak kum 2021 ih sin kum 2022 thleng ih ralthuam in military council dotute leh raltlan mipi pawl tanpitu pawl a si.\nCu mi tanpinak leh sawmdawlnak an fehpi dan cu NUG Defense Ministry leh Border thuneitute theihterin an fehpi ih. Amarillo khuaih neih mi vehburkhawnnak bazzar cu Karen, Chin, Mon, Burma, Rakhine leh Shan unau pawlin an telpi ih, a suak khawm mi za ten cu mi 500 hrawng an si thu theih a si.\nMyanmar ram sungih raltlan pawl tanpi nak Aung San Suu Kyi zuk/ lem ngannak lilam a si →\n← Wawlamyiang township police station lockup- thawngin ih an khum mi PDF-te cu KNDO, PDF tangrual pawlin an runsuak thei ih, police 5 a an kai cih


Naupai Lai Cu A Sam Ruangah A Thi – Meifar\nNaupai Lai Cu A Sam Ruangah A Thi\nBelarus ram, Borisov khawpi ih um naupai lai kum 21 mi Umida Nazarova cu a sam ruangah a nunnak a liam. Svarmet factory ah hnaṭuan dingin interview ava nei, factory cu set thilri sersuahnak a si. Interview tuahtu in an factory sungah a vahpi ih hnaṭuandan pawl a khihhmuh.\nCutin interview-tu cu ca poimawh tuah ding aum ih ava tuah lawk, cumi hnu reilote ah dunglam avun zoh ih Umida cu a sam ruangah arak thi. A sam sau zet cu cet sungah a lut ih cet in a ei, a sam in a hngawng ah a ngerh ih cet in a sam a dirlut ruangah a sam in a rek that.\nA luvun khal a hlit ih thisen in a khat, siizung ah an tlanpi nan nunnak arak nei nawn lo. A nu in, “A hngawng ah hliamhma nasa zet a tuar, a sam in a hngawng ah a ngerh ih a thi. Nunnak pahnih kan can, a naupai hi zarh 7 a kim zo.\nSiizung ah tupa/tunu hmel mawite hmuh kan cak tuk, siizung ah kan fanu ih ruak hmuh hi kan duhmi a si lo” a ti. A ruak vuinak cu factory lamin an tumsak, cozah in a interview-nak factory cu daithlan ruangah thihnak thleng thubuai an orhter.\nDoletnak (Revolution) UMZIA: Pu No Than Kap\nRalhrang Zuri Bike Mawng An Pahaw Ih An Thi


Yangon Inndot Par Ihsin Dawp Ih Mual Liamtu Unau 2 Hi An Zangfak Um Tuk – Meifar\nAugust 10, 2021 sun ah ralkap pawlin Yangon, Botahtaung Township, 44 lamzin kap ih um inndot number 38-nak cu an va sim ih a sungih um mino 5 cu ralkap kut sungih um aicun tin inndot par ihsin an dawp ih an thi.\nCumi lakah innsang nu, fa pakhat nei khal a telve. Mithi lakah suakpi unau 2 khal an tel, an hmin cu Ko Wai Zaw Htet le Ko Wai Yan Htet an si. Sagaing ih um an si ih nulepa an nei nawn lo, Yangon ah an unau 2 in an khuasa ih hna an ṭuan ṭheu.\nSungkhat pehtlaihtu khal an nei lo, an thih hnuah an ruak hlamtu le an urkangnak khalah umpitu an nei ve lo. Hlamtu neilo mithi ruak tin an ngankhum ih an rualpi pawl lawngin an buaipi.\nUpa sawn Ko Wai Zaw Htet cu network engineer a si ih a nau Ko Wai Yan Htet cu Designer a si. A nau Ko Wai Yan Htet hi lamzawhnak ah arak tel ṭheu nan thildang cangvaihnak ahcun a tel lo.\nAugust 10 sun ah a u ih hnaṭuan ava bawm ih cutin an unau 2 in inndot par ihsin an dawp. A hmun ah a u sawn cu a thi hngal, Ko Wai Yan Htet khal hliam nazet a tuar ih ralkap pawlin an thiar hnu a thaizing August 11 zinglam ah a hnuk a catfel.\nAn rualpa in “Unau diktak an si, a nau sawn ih ruak cu a hnaṭuanpi pawlin an va zoh. An urkang tik khalah umpitu an nei lo, mi theih lo ih an hloral mai ding cu kan siang lo ruangah an thih hnu ni 7-nak ah an hrangah thilṭha/a hlu kan tuahsak ding” a ti.\nCDM Tuah Siibawi Cu A Relhnak Hmun Ah Tluangten Nau A Nei


Ram Le Miphun Hrangah CNO/CNDF - Falam Online Media\nMay 6, 2021 May 6, 2021 Ni Hnem Sung\t0 Comments\nTuitum Thalpau dothlennak (Spring Revolution) ah Myanmar rampi huap in miraltha 700 luan nih khua le ram hrangah nunnak an pek zo a si.\nCumi sungah Chinmi 22 nih nunnak an liam zo ih, Falam milesa hi minung pa 10 an tel ve, zatek 50% zik lai kan si tinak a si. Curuangah, khua le ram hrangah nunnak liamtu tambik kan si vekin, kan mipi pawl humhimnak hrangah pawlkom pakhat nei thei dingin kan beisei lai ah, atu vekih Chin National Organization (CNO)/ Chin National Defense Force (CNDF) a rak dinsuak theinak parah kan lung a awi zet.\nChinmi sung ihsin hriamhreikai bu-5 a um zo ih, cumi lakah CNO/CNDF hi kan milesa pawl humhimnak ding hrangih mawhphurhnak tuanvopi neibik an si vekin, kan mipi lam in tla CNO/CNDF ah thazang kan pek cio dingah kan lo sawm duh.\nKan Falam milesa tambik umnak Chinram, Falam Peng le Lairawn(Kalay) humhimnak hrang tumtahnak thawn dinmi CNO/CNDF ih tulsamnak pawl tawlrel ding hrangah tla Chin Crisis Relief Funding Committee timi din a si ih, mah le khua kip ih kan palai pawl hnenah pehtlaih in tanpinak nei cio dingah tla kan lo sawm duh fawn.\nKan umnak hmun cio in- CNO/CNDF hrangah thlacamnak in siseh, ruahnak peeknak le sumpai thawh khawmnak in hmalaak cio uh si. Kan mino tete pawl nunnak thap in khua le ram hrangah an zuam rero mi parah thazaang kan peek cio pei uh.\n“Go Forward CNO/CNDF”\n(We Stand With Falam CDM Heroes)\n← Ralkap lamṭang Mandalay, Veng Lal thar Naam dawt tuar lala\nKIA ih nehnak Thantar thlir lai Video cun mipi hnangamter →\nFalam peng Vote thlak zung 117 ih result – UPDATE netabik


Snak The Ripper feat. Onyx (Fr... -'Vandalize Shit'Rhymefest -'Give It To Me'Evidence (of Dilated Peoples &... -'Chase The Clouds Away'N.B.S. & Snowgoons feat. Reks ... -'B.A.R.S' Narrow Results by:Category< All CategoriesAll Music VideosNewer Music Videos (88)LetterAll Letters# A B C D E F G H I J K L M N O P Q R S T U V W X Y Z Label< All LabelsRhymesayers EntertainmentDirectorAll DirectorsAdam J Dunn (2)Alexander Tarrant (3)Andrew Melby (6)Anthony Davis (1)Atmosphere (1)\nBo Hakala (1)Clement (1)Co (1)Dan Monick (1)Dave Wilson (12)David Jensen (2)Dax Norman (1)Dilated Peoples (1)Dugan O'Neal (1)Evidence (2)Fluffy (2)Galen McKamy (1)Gerald Anekwe (1)Griff J (2)Isaac Gale (2)Isaac Ravishankara (1)Jason Goldwatch (2)John Bollozos (1)Justin Metros (3)Kron (2)Kyle Harbaugh (1)Maria Juranic (5)Nate Maydole (1)One Light Collective (1)Pete Lee (3)Peter Jamus (1)Prof (2)Punit Dhesi (1)Rob Shaw (5)Ryan "Kron" Thompson (1)Slug (1)The Optical Alchemists (1)Toben Seymour (1)Todd Angkasuwan (4)Vanessa Joy Smith (1)Victor Rukavina (1)Vision Quest Media (1)Visumm Media (1)Video QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 2 (88 Videos Found)Page: 1 2 Next »4:15Aesop Rock - 'Dorks'(Music Video)Released: May 7, 2016Views: 1,224Label: Rhymesayers EntertainmentSong Producer: Aesop RockVideo Director: Rob Shaw\n4:10Atmosphere (Slug & Ant) - 'Fortunate'(Music Video)Released: Nov 25, 2014Views: 1,994Label: Rhymesayers EntertainmentSong Producer: Ant (of Atmosphere)Video Directors: Dan Monick & Vanessa Joy SmithRating: (3 Stars) (2 Comments)\n2:15The Uncluded (Aesop Rock (of Hail Mary Mallon) & Kimya Dawson) - 'Earthquake'(Music Video)Released: Feb 12, 2013Views: 833Label: Rhymesayers EntertainmentSong Producers: The Uncluded (Aesop Rock & Kimya Dawson)Rating: (1 Star) (2 Comments)\n4:52Aesop Rock (of Hail Mary Mallon & The Uncluded) - 'ZZZ Top'(Music Video)Released: Jun 29, 2012Views: 2,175Label: Rhymesayers EntertainmentSong Producers: Aesop Rock (of Hail Mary Mallon & The Uncluded)Video Director: Pete LeeRating: (4 Stars) (2 Comments)


Dalan Ruangah Sualnak Neilo Pafa An Kai, An Vel Ciamco – Meifar\nDalan Ruangah Sualnak Neilo Pafa An Kai, An Vel Ciamco\nMeithal, hriamhrei keng aiin dalan pawl an ṭihnung sawn an rak ti ṭheu. Kachin State, Mohnyin khawpi ih um kum 60 mi U San Lwin cu engineer hminthang a si ih a fapa kum 20 mi Ko Lin Let Aung in hnaṭuan a bawm ṭheu.\nJune 25 zanlam ah Myitkyina ihsin an va tlung cu ralkap 20 hrawngin an rak hmuak. An inn ah an lutchilh ih puak thei thilri an phur tin hektu an um ruangah an kai, vengsunng mipi hmuh ah an vel ciamco ih hmun dangah an hruai.\nAnmah theitu pakhat in “Vengsung um dalan in thuthang dik loin a hek ruangah a si ko, puak thei thilri an phur tin an hek ruangah an kai. An parih lungawi lonak neitu an si ko ding, an innsung zaten an hai thluh nan zianghman an hmu lo.\nInnsung ih phone zaten an la ih an sumpai khal an laksak. Tuisun ah Myitkyina ihsin an ra thleng pekte, hnaṭuan thuhla ah an pafa in Myitkyina ah an feh ṭheu. Ramkhelnak khalah an tel dah lo, dalan in thuthang dik loin an hek” a ti.\nRalkap pawlin khuitawk hmun ah an hruai ti an thei hrih lo. Ralkap in Myanmar ramsung thuneihnak an lak hnu thla 5 sungah minung 5156 zat an kai, minung 1965 zat cu kai dingin an hmin an tarlang ih an hawl rero lai tin AAPP in June 25 sunah an tarlang.\nCun, ralkap kut sungah mithi 881 zat an um zo nan ralkap lam cun 300 hrawng lawng tin an phuang. Cuvek dinhmun a si ruanagah NUG in leitlun huap court ICC ah Myanmar ralkap cu tazacuai dingin an tawlrel rero lai.\nMizoram Ih Thingat Kawlram Mi Tiva Ah A Fen That\nHnawmhlonak Ah Mithi Ruang An Hlon


Thuthang lawrkhawm...SBT - Chinland Today Media\nSeptember 14, 2009 1:35 am·1 comment\nVenezuela In Russia Vanzam Lei Ding.\nNi 10 sung Asia, Europe, leh Africa rampawl a tlawnhnu ah Venezuela President, Hugo Chevez cun Russia ralthuam Missile Km 300 ih hla kapban leh Raldo nak Tank T-72 leh T-90 pawl an ramin an leiding thu a simih, Hi Missile leh Tank pawlhin an ram a thlencingding thu khal a sim.\nPresident, Hugo Chevez cun hi an leidingmi ralthuam pawlcu ramdang kahnak ding leh donak ding a silo ih an ram humhim nakding lawngih hman dingmi a si a ti. Missile hi zianghmuah an leiding ticu a simduhlo. Colombia in an ramsungih US Ralkap pawl um theinak a pek ruangah Venezuela ramkhal in an ram kilhim naklam ah timtuah awknak a neithar ih ruah a si.\nUS In Afghanistan Ah Ralkap Kuat Bet Tum\nUS Ralkap hmunpibik Pentagon thupuangtu Geoff Morrell cun Afghanistan ramih US ralkap kuatbet dingih ruahhman nak an neih micu Defence Secretary, Robert Gates in a pawmpi zamrang a zumthu a sim. Geoff Morrell cun Afghanistan ih US ralkap kuatbet dingih ruahman nak an neihnak sancu Al-Qaida leh Taliban pawlin Bomb an puah ringring ih mipi tamtuk an thih ruangah ralkap tamdeuh kuatbet a ttul a si a ti. An ruahman nakvek a si le ralkap 3,000 kuatbet an tum.\nHimi laiah US ram mipi tamzet cun Afghanistan ramih an ralkap kuatbet dinghi an duhlo nasa ih, Senator, Carl Levin cun Afghanistan ramih an ralkap an kuatbet hi ttha a tilo thu a simih tui a umcia pawlkhalin Taliban pawl dolo in Afghanistan ram mipi tthanso nakding lamzin phunphun hawlsak sawn haisehla a duhthu a sim.\nAustralia Ram Luh Ruk Tum Kai\nMizansun ah Australia ramih luhruk tum minung 83 cu Australia Palik pawlin an ram thlanglam tipi kapah lawngthawn an kai.Hi pawlhi an lawngthawn Australia Palik pawlcun Asmore tikulh ah tihni sunih sin an hmucia ih Australia ram an luh veten an rakkai a si tiah Australia Home Affairs Minister, Brendan O’ Connor cun a sim.\nTihni sun khalah Australia ramih luhruk tum Afghanistan mi minung 56 cu Indonesia ah an kai zo, Australia ram thu neitu pawlcun tuikum sungah a thauptei an ramih lutru hi minung 1,000 lenglo an kim an zumih, tukhal ah a thuptei luhruk tum tikcu remcaang hngak Indonesia ah tamzet an um tiah an sim.\nUS In North Korea Thawi Biakawk Rem A Ti.\nUS State Department Thupuangtu Phillip Growley cun Nuclear ralthuam thuhla ah North Korea thawi biakawk nak neihcu US in rem a tiih, Asi nan a tikcu caan cu bikhiah nak a um hrihlo a ti. Hi biakawk nak dingthu hi leitlun ram 6 Britain, France, Russia, Germeny, China leh US pawlthawi Nuclear ralthuam thuhla ih biakwknak an neih zo theu mivekih biakawk nak hi neih a si ding tiah a sim.\nNorth Korea in tuikum May thla ih Nuclear ralthuam a test ruangah leitlun ram dangdangin an sawisel zetih, cu ruangah Nuclear ralthuam thu relnak ah North Korea hi a telduh nawnlo ih, Asi nan tu ah an ram i leh in tirawl an harsat duahdo thlang ruangah US thawi biakawk nak neih hi a runduh sal a si.\nHimi laiah US cun Iran ih duhdan vekin rualrem awknak hawlih Iran thawi biakawknak neih a duhthu khal a simih, US Assistant Secreatry Of State for Public Affairs, P J Growley cun Iran thawi langtlang zetih biakawk nak neih a duhthu a simih, Asinan Iran in biakawk nakding thu a duhdan vekih ruahman nak a tuahcia mi ram dangdang hnenih a kuat zomi pawl vekih biakawk nak neih dingcu US cun a pawm theilo ding a ti.Biakawk nak neih ding thu ah Nuclear ralthuam leh a thilri thu ih baklo thudang telter cih ih biakawknak neih dingcu US cun a pawmlo ding a si a ti.\nGrowley cun Iran Nuclear ralthuam thuhla ah Britain, France, Russia, China, leh Germany thawi thurel nak neih cing a beisei thukhal a sim. Hi an biakawknak ding thu ah Iran in US duhdan vekih biakawk nak neih a duh a si ah cun tuithla cem zawngih UN General Assembly neih hlanih biakawk man an beisei a si.\n9/11 Kum 8 Kimnak Ni An Hmang\nKum 2001 September 11 ih Al-Qaida pawlin Vanzam thawi an ttaih siat sawprawp thluhmi New York ih World Trade Center leh Pentagon, Pensyllvania tluk sawprawp nakhmunpi Ground Zero ah himi ni hngihllo nak leh tuarnak tikcu caan cu hman asiih, Petagon ah hin US President, Barack Obama leh Defence Secretsry, Robert Gates in an hmanpi ih Pensyllvania ih himi tikcu caan hman nakah hin US Secretary Of State, hlun Colin Powell khal a telih, Ground Zero ah Vice President, Joe Biden in a telpi a si. Himi rualah Afghanistan ranih an khawpi Kabul kiangih US ralkap pawlih umnak hmunpi Bagram Base khalah 9/11 hngilhlo nak tikcucaan hi an rak hmangve.\nTaiwan Preident Hlun Damsung Thawng Tlading\nTaiwan President hlun Chen Shui Bian cu i ruk thuhla ruangih thiamlo coter a si ruangah Taipei Court cun damsung thawngtla dingin tuisun ah hremnak thu a pe. President hlun Chen Shui Bian hi kum 2000 leh 2008 karlak ih President a ttuansungah khan nawhthuh US dollar Million 15 lenglo a la tiah Court cun a sim.\nA mai rualah a nupi Wu Shu Chen khal himi thu ih thimlo coter ve thotho a si ruangah damsung thanwgtla dingin Court cun hremnak a pe thotho, ih an nupa in damsung thanwgin ah caan an hmangding a si. President hlun Chen Shui Bian cun an puhnak cu thudiklo a siih, Politics ih a mah phumhlo an tumnak a si tiah a simve ih Taiwan ram roreltu Kuomintang Party cu China Cozah hnenih tlaktlum a duh ruangah keimah in diklo zetin ka tuar a si a ti.\nChina Leh US Ttuan Tlangding\nUS Secretary Of State, Hillary Clinton cun China leh US cu misual donakah hna an ttuantlangding thu a simih, Hillary Clinton cun leitlunih ram ropi leh thilti thei pahnih US leh China in misual donak leh thildang ziang tinkimih hna kan ttuan tlang theiah cun tthanso nak lamzin tampi a suah a beisei thu a sim.\nHi thuhi China Congress hotu Wu Banggan in US a tlawnnakih a simmi a siih, China leh US rualpi tthat awkleh pehtlaih awknak ttha neihcu Obama ih Cozah cun a duhbik mi a si tiah Hillary Clinton cun a sim. Hillary Clinton cun China leh US cu minung diknak covo thuhla ah sawisel awknak neih phahphah ttheu hman sehla himi in ram 2 hnattuan tlangnak ding lamzin a kham cuanglo ih, China leh US cun Iran leh North Korea ram 2 Nuclear ralthuam tuahtum thu leh leitlun tikcu hlumcak tuk leh sumpai dinhmun tlaksiat nak do nakding thukhal ah ttan tlang vivo leh hna ttuantlang vivo beisei a si a ti.\nAustralia In Japan Leh South Korea Ah Gas Kuat Ding\nAustralia ramih US Oil Company Chevron cun Japan leh South Korea ah Gas dollar Billion 60 man hrawng a kuat lut thlangding. Australia ramih Chevron Gorgon Project ihsin Japan leh South Korea in Gas an leinak ding thuthlunghi, Japan , South Korea leh Australia in an tuahih, Hi an thuthlung tuahmi vek a silen Australia Cozah in Japan ih Osaka Gas Company hnenah kum 25 sung kumtin Gas tonne Billion 1 leh 3,75,000 a kuat ringring dingih, Himi sung thotho ah Tokyo Gas Company hnenah Gas tonne Million 1 leh 1,00,000 a kuat ringring ve ding. Chevron hin South Korea in GS Caltex hnenah kumtin Gas tonne 5,00,000 khal a kuat ringring ve ding.\nAustralia Prime Minister, Kevin Rudd cun Japan leh South Korea thawi Gas ih sumdawn tawnawk nak an tuah theicu a lungawi thu a simih, Himi in Australia ramih sumpai lakluh nak a titam dingih tuihnu lam kum 25 sungah Australia cun Japan leh South Korea ram 2 hnenah Gas dollar Billion 70 man a kuat thei a zumthu a sim. Australia hin kandung thla khalah Gas dollar Billion 50 man ih sumdawn tawnawknak thuthlung China a raktuahpi zo.\nHimi laiah Australia Cozah in ramdangih Gas kuatsuak a tum ruangah Environmentalist pawlcu an lung a awilo zetih, Cozah in Gas laksuah a tumnak hmun Barrow Island cu a siatbal thluh dingih ramsa phunkim tamnakbik hmun a si fawnih a khawro thluhding ti an phanthu an sim.\nTuizingah Iraq ramih Kurdish miphun pawlih um tamnak hmun Wardek khua ah thihcilh bomb a puakih minung 18 an thiih midang 20 lenglo in hriamhma an tuar. Hi bomb puah tupa hin a mawtaw thawn bomb cu phurin mipi punkhawm nakhmun a panih mipi lakah a bomb a tipuakih a mahkhal a thicihve tiah Palik pawlcun an sim. Himi ih tlunah thihcilh bomb tipuak tumtu midang pakhat khal a mawtaw thawi mipi an panlai ah Kurdish ralkap pawlin an kapthat man.\nHi bomb puahnak hmun Wardek khua hi Arab leh Kurdish pawl thu neih an cuhawk nakhmun a si ruangah Arab Tapung pawlih tipuah mi a si an zum. Iraq khawpi Baghdad leh Mosul hrawnghi misual pawlin buainak an tuah ttheunak hmun a si ruangah mipi an thla a phangzet theuih kandung thla khalah misual kuttuar in minung 28 an thizo.\nSwine Flu Sii An Tuah\nSwine Flu nat khamnak leh tidamnak sii Panflu-One cu Sinovac Biotech Ltd in a tuahsuakih China ramih hman hmaisa bikdingin ruahman nak an nei. China Cozah cun himi sii hi hmaizarh hrawngih mipi hman theihdingih zuarsuak a tumthu a puang.\nHimi laiah World Health Organization (WHO) thupuangtu Gregory Hartl cun theihfiang nak ngaingai cu a umlo nan hi sii hi minung taksa hrangah tthatlo nak a nei mentheiih cu ruangah fimkhur zetih hman a ttul dingih, a si nan mi tinkim taksa parih tthalo dingcu a si cuanglo ding a ti. Hi sii hi nauhak kum 3 ihsi Upa kum 60 karlakih hmanding a siih, China Cozah cun a zohfiang zo ih, China ramsungih tuahter a siannak thu khal a suahzo. hi sii hi tui thla sungah minung Million 5 hrang tuahsuak man an beisei thu an sim.\nRalthuam Phur Vanzam India In A Thlah Sal\nKandung colhni sunih India ram Kalkota khawpi ih Petrol thundingih ttum UAE thilri phurtu Vanzam India Cozah in a rak kaihmi cun Defence leh Custom pawlih lungkim nakin tuisun ah zuansuak tersal a si. Hi Vanzam hin ralthuam meithal leh thilri dang tamzet a phurh ruangah India Cozah cun a thuhal fiangtei zingzoi dingin an rakkai tangih an theihduh mi leh a thuhla fiangtei an zinzoi hnu ah a fehtum nakhmun China Xianyang khua panin tuisun ah an zuangsuak tersal a si.\nIndia Defence thupuangtu cun hi Vanzam ih thil phurh mi leh a hna ttuantu minungt 10 pawlih thuhla theih ttulmi pawlcu Aviation thu neitu pawlin famkim ten an zingzoi thluh ih, Kandung tlawngkai nikhat ah India Cozah cun UAE ram hnenah an ram Vanzam in India Cozah dan a pahbal a si tithu khal an simzo ih, India leh UAE ramhi laicin aw tthazet an si ruangah theihthiam awknak sangzet thawn hithu hi relfel a si a ti.\nHi Vanzam in ziangvek ralthuam a phur, ziangruangah a phur, ziang a duhnaksan ti leh a thuhal famkim cu India Aviation hotu pawlin an sim fiang duhlo.\nNATO Ralkap In Vanzam Par ihsin Kap\nIndia In Missile Kap Suak\non September 14, 2009 at 2:00 am


Hruaitu - Dr. Run Bik - Chinland Today Media\nHruaitu – Dr. Run Bik\nDr. Run Bik\nKan Chinmi ih kan mi rinsan le cawn zohthim thlak zetmi lakih pakhat Dr. Run Bik cu Pathian thuthangtha sim ding/ Crusade nei dingin tumtahnak hngetkhoh zet a nei.\nZirnak lam ih upat tlak le hruaitu sinak kenkawh thiam zet ih kan theimi Dr Run Bik in ni 16-02-09, New Delhi ah crusade a nei ding ti a rak theitu mipi thenkhat pawl hrang ahcun mangbang za zet a si.\nAsinan, Pathian thuthangtha sim ding ih a rak tum thup zia le Pathian thawn ziangtluk an rak dawr aw timi pawl kimcang zetin CT correspondent pakhat hnenah hmai tawn in a sim a si. Cui pawl cu a hnuai lam vek in an thu rel an thawk…\nCT : A tui na umnak hmun, u nau ziangzat na nei timi pawl in sim thei pei maw?\nRB : Si, a tu hi Delhi ah ka um, ka suahnak khua cu Cerhmun, Falam peng a si. Ka pai hmin cu Capt.Tai Thio a siih, ka nui hmin cu Pi Far Tlem a si. Ka nu in unau 13 in hring ih, tu ah unau (9) kan dam. Mipa (6) le nu nau (3) kan dam.\nCT : Cabu paziat na siar suak zo timi in sim thei pei maw?\nRB : Kawl tong ih nganmi cu siar a ol ih, bu (50) tlun ka siar ding. English in volume (25) tal cu ka siar ta. Jame, Newsweek le India Today Magazine cu siar cawk lo a si ding.\nCT : Khual na tlawng sukso theu tikah khawitawk hmun le khua si nuam na tibik mi?\nRB : Singapore hi kan dung kum (35) lai ihsi ka theihcak bik a siih, Singapore hi ka thinlung a lut bik ke.\nCT : Kan ram a tha leh sal ding na zum maw? Na zum a si le ziangtik ah?\nRB : Ram thatding beisei in kum (20) lai kan hngah liam zo a si hi. A that ding caan hi ka theih duhbikmi thil pakhat a si ding.\nCT : A tthekawdarh aw mi kan Chin mi hrang thucah duh na nei maw?\nRB : Chin/Laimi ah lungrualnak nei tlang sehla teimaknak le diknak in ca zirin hna tuan sehla, Pathian thei ring ring sehla.\nCT : Kan Chinmi thuthangtha simthiambik na timi le hlasak thiambik ih na theihmi in sim thei asile, kan lungawi zet ding maw?\nRB : Kan Falam Laimi ahcun Saya Sui Lian Mang hi Pathian thu sim thabik ah ka ruat ding. Hla lam hi cu ka tui lemlo ruangah ka lo sim thei lo.\nCT : Insangnu/nupi neih na tum nawn lo maw si?\nRB : Pathian ih rem cang a ti tikah a si kei cu…\nCT : Chinmi kan lungrual in na hmu maw?\nRB : Duh vekin kan lungrual lo. Asinan, Manipur le Shan ram um miphun pawl hnak cun kan lung a rual. Lungruallonak kan tuah lo a tul na sa.\nCT : Na cabu duhbik in sim thei sehla kan lungawi zet ding, zangfah ten?\nRB : Ka sal ringring mi cu “Gone with the wind” a si. Exodus By Leon Uri’s khal ka duh zet.\nCT : Zohthimtlak lawmman tla na la ih zuk le hmawm lam ah na sup aw zet maw?\nRB : Mizoram ah beer mal tete ka rak in dah, a sinan 1996 ihsin cun Pathian hnenih ka tiamawk vekin ka tep nawn lo.\nCT : Kan ram hrangah tuah thei ding na nei ve in na thei aw maw?\nRB : Himi, suhnak hi cu mi dang ih san dingah ka ret ke…\nCT : Tui hnu kum (10) ah kan Chin mi ziangtin kan um ding na zum?\nRB : Teimaknak, diknak le Pathian tihzahnak thawi hna kan tuan ahcun Burma lam sung ih thlangpar mi pawl ahcun a langsar lam kan si ka zum.\nCT : Chinmi ih zohthimtlak zetmi pakhat tin mi tam sawn in kan lo thei ih theihkohnak le hruaitu sinak lam ah nasa tak in tan na la ih asinan cumi tlunah thuthangtha phung (crusade) neih na tum hi, mi tampi hrangah mangbang za a si ding in kan ruat, ziang tin…?\nRB : Ka Crusade tuah ding hin mi tampi a ti mangbang ko ding. Hitin ka lo sim ding:- 1999 ahkhan Aizawl South Hlimen Camping ah ka piang thar.\nKum (19) sungah Pathian ruangih ka tuanmi a mal nasa. Kan dung kum (2) le hrek lai ahkhan Pathian hna ziangtin ka tuan ding ti ka ruat phah nasa. Cule, September 2007 ah Evan. Za Lawr tla in Delhi ah Pathian thu a rawng sim ih ka daw zet. A nih hman ka tluk lo ka si hi ka ti aw.\nPathian hmuah ka tlun ih a that that thawn Delhi ka um neitabik lam ah Pathian hna tuan ding ka dap nasa. Nikum 16 December hrawng a si hmang, Pathian ih rem a ti le Saya Lal Nei Thang a rat hlanah crusade tuah sehla ka rak ti.\nThla ka cam. Tawi tete in nikhat ah vei (4) vei (5) thla ka cam rero. Cule, ka tum thawk ihsin thla khat a kim hlan, zarh khatah Pathian hnen ah a rem lo ding le I run kham aw tin zarh khat sung thla ka cam. Cutin DBCF committee meeting ah crusade neih ding cu hreh um ti cingin ka dil ih in rem ti sak.\nCrusade cu ni 16-02-09 ah Vikaspuri BCRC Hall ah kan thawk ding a si. Cule Pathian ih rem a ti vivo a sile, March thla cem ah Mizoram ih Chin/Laimi pawl umnak khaw (6) ah crusade ka hawng tuah vivo tum.\nNote: CT hin kan Chinmi/Laimi lakih cawisan phu zet, harsatnak ruangih cawisan hlawh lo pawl cawi sawm so a tum vivo. Kan Chin calai thatha le rosung lawi pawl cu CT ah ret vivo a si ding. Kan thangthar nonawn, diriamnak sumtualrawn ih cang ding kan hngakhlap zet.


Chin Hlasak Thiam Thar A Suak Ngaingai Maw Si! - Chinland Today Media\nJuly 8, 2014 2:19 pm·2 comments\nRuatte, Youtube ih a hlasak lai zuk…..\nRam leng um hrang ahcun ramsung ah ziangmi hla a laar tivek theih ahar ngaingai. Tulai hlasak thiam laar pawl tla cu theih a har sinsin. Cun, keimah hi hlasak thiam ka si lo ih bet ah awnmawi tha le sia khal thleidang theilo, keimah ih uarmi lawng ngainaa deuh pawl ka si bet.\nFacebook ah midang pawlih an rak share awk mi “Ruatte” ih hlasak ka rak hmet ngah ngelcel. A cem tiang ngai thluh ding khalin tumtahnak ka nei lo. Asinan, ngai thluh tengteng dingin a aw in i lem bikin ka thei.\nOnline ah ka veikhat hmuhnak le ngainak asi fawn ih, Ruatte timi pa hi ramsung Laimi lakah a rak laar zet si pei maw tiah ka ngai phah cun ka ruat. Zoha asi tiih ka suh mi pawlin in sim tha thei lo ih keimah ten Youtube ah ka hawl. Youtube ah Ruatte tiin ka hawl ih, Ruatte ih hlasak lai 3 hrawng a ra lang suak ka hmu. An zaten ka ngai cih.\nKan Lai hla te cu ziangvek an si tla le ngainaa ding rorin ka ngai theu ih, aw tha zet khal an tam ih aw tha lemlo khal an rak um phah ko. Hi, Ruatte hi cu, a aw hi ngai nuam ve takin ka thei. A aw hi ka uar zawng cu a rak si.\nA hlasak ih a hawiher daan te tla ka caai zet. A hla ih milin a cangvai thiam ih a sakmi hla ah amah hrimhrim a um tiin ka ruah sak thei. Himi Ruate rori hi cu, ka room ah keimah te ngai ding khalin ka duh asi. A aw hi BJ thawn bangawk deuhnak an nei in ka thei.\nA hla tampi lak ihsin a hnuai ah pakhat te ka lo hlawm ih rak ngai hnik uhla…..Ka uar sual pang asile in rak ngai thiam uhla, keimah bulpak uarnak a si…..\nKa lo duh lai timi a si ding……\non August 15, 2014 at 5:21 am\nRuat te n t mi hla cu a fuh zet ka ti n rak uar cu a dik ko e k uar ve zet k fb ah in run tag thei seh la k duh e plz


Thlawhtlinnak Ti Mi Cu - Chinland Today Media\nSeptember 17, 2009 2:08 am·0 comments\n” Cule a pu in a hnenah, ‘Na titha riai! Nang cu siahhlawh tha le siahhlawh rinum na si. Nang cu thil malte parah na rinum a si, thil tampi uktu ah ka lo tuah ding. Na pu?ih lungawinak sungah va lut aw,’ ” (Mtt.25:21) tiah a ti.\nKawhhran hruaitu pakhat in an kawhhran thu hi tiin i ruah dah. Kum thum sungah Kawlram ah kawhhhran khua (200) ih an din thu a si. A ropi ko. Ka thinlung taktak in an rawngbawltupawl khal ka lawm zet. Asinan, ka thinlung ih thil pakhat ra suak mi cu hi hi rawngbawltupawl ih hlawhtlinnak tahnak fung a si maw? tih hi a si.\nKhristian tampi cun leitlun dan i tuatdan hlawhtlinnak lawng an thei. Leitlun dan i hlawhtlinnak tahnakfung hi khristian nun ih hlawhtlinnak tahnak khalah an hmang. Neihnunnak, hminthannak, thuneih theinak, thlarau hlo tam kaihngahnak, member tam ngahnak pawltla hi hlawhtlinnak ah an ruat. Cuih tahnak hi Pathian thu Bible ih in zirh dan diktak a si maw? Cu ti a si ah cun kawhhhran thuanthu kan zoh tikah si seh, tulaisan khalah si seh missionary tampi le rawngbawltu tampi pumhlum ih peaw le hnatuan rero si ih hlawhsam an tam zet.\nPathian in khristian nun ih hlawhtlinak tahnakfung danglam zet a hmang, a nei ti hi hngetzet in ka zum. Pathian in hlawhtlinnak a tah veknak fung cu Bible sungah kan hmu “THULUNNAK- RINUMNAK” hi a si (I Kor. 7:21; Rom.6:16). Bible in hlawhtling a ti mi diktak cu kan Bawipai hmai ih kan din tikah kan thei leh ding, ” Sal tha le rinum, na ti tha e,” Mtt 25:21 tiin, THULUNNAK LE RINUMNAK a si. Curuangah tuih zan kan mitsing i kan ithah hlanah kan mah le mah thusutaw hnik uhsi. Kei hi tui sunah Bawipai sal thulung le sal rinum ka si maw?” tiin! Cu cu zumtu hmuahhmuah hrangih Pathian duhzawng a si. Pathian duhzawng cu a thu Bible sungah Thiang Thlarau kaihhruainakin kan hmu thei, kan thei thei a si tih kha hngilh hrimhrim hlah.\nAsile kawhhran khua tampi ih din thei, crusade tuahnakih ngaitu tampi neih le mi an piangthar, an tap thluahthlo hi hlawhtlinak a si maw? Kawhhran din le mi an pianthar tam hi cu Pathian tuanvo a si. Rawngbawltuih hlawhtlinak sawn cu Jesui THU A LUNNAK LE A RINUMNAK lam kha a si sawn. Rinum zetih thlacamtu, petu, programme tawlreltu, thusimtu, zirhtu le maiti theitawkteih rinum zetih tuan tentotu hi mihlawhtling an si.\nRing zetin, taima zetin au rero khal nung la Thiang Thlarau hnatuannak lo cun mi nun a danglam thei cuanglo. Amah Pathian lam tuanvo a si. Asinan, A THU LUNG IN RINUM TEN kan tuan thei. Cucu HLAWHTLING ti mi si. Khrih i ralkap ka tuanpipawl tha lo pe ve hnik ning. BAWIPAI THU NA LUNNAK LE NA RINUMNAK khan mi hlawhtling ah a lo tuah a si. Arah suah lam khan tahhlah aw. Tuihni ah kan thelh pang asile siraw in Pathian thangthat uhsi. Ziangahtile thaisun cu ni thar a si. “Ngaihnik thulunak cu raithawinak hnakin ka duh sawn” (ISam. 15:22), tin kan hmu. Paul in, Curuangah, kannih cun hi rawngbawlnak hi zahngainak kan co vekin kan co ruangah\nkan bei a dawng lo.” (II Cor. 4:1).\nRawngbawlnak hlawhtling zet i a langhnakah mi pakhat ih tuansuah mi lawng a si lo. Zate ih kan tel khawmnak ruang i Pathian Thlarau cangveihnak a si. Kan zatein lungawi tlang uhsi. Cuihruangah mah le mah ka tling ve lo ti in ninghang-riahsia le iksikawknak ding hmun le ram a um thei lo. Pathian hnenah bangrepten lungawitlang uhsi.\n“Ziangkim Pathian parih thumaw vekin thla cam aw; ziangkim na parih thumaw vekin hnatuan aw,” tiah John Wesley in a rak ti dah.


Putin ih Ek thawh mi Russia ram ah an phur tlung sal - Falam Online Media\nPutin ih Ek thawh mi Russia ram ah an phur tlung sal\nRussia President Vladimir Putin khual a tlawng tikah a ek thawh mi cu amah kilkhawitu Federal Protection Service (FPS) in Russia ram ah an phur tlung sal ṭheu ti`n Reporter Regis Gente in a rel.\nPutin ek thawh mi an ngai poimawh nak san cu a hriselnak midang theih ding an phang ruangah a si ih a bodyguard in felfaiten fun in amah ek ret nak hrang loiloi ih tuah mi kuang thawn Russia ram ah an tlunpi sal ṭheu ti a si.\nHih thu relsuaktu reporter Regis Gente in “khual a tlawng tinten an tuah maw ti cu fiangten ka rel thei lo nan 2017 ih France ram a tlawng ṭum le 2019 ih Saudi Arabia a tlawng ṭum cu ka thei ciang” a ti.\nBBC hrang hna rak ṭuan dahtu Farida Rustamova khalin hih thu cu a nemhnget ve ih “Vienna khua a tlawng ṭum khalah special private Ek thawh nak a keng ka thei ngai. Russia hruaitu a si ve ten hitin an tuah ṭan cih” a ti.\nVladimir Putin’s elite bodyguards bag up his poo while he is abroad so it can be taken back to Russia with him, it has been reported 🤢💩\nYes, we really are going to talk about this 👇https://t.co/KT2sPlAt0T\nEk thawh mi thawn thlingthla awknak hi Soviet Union hruaitu ralhraang Joseph Stalin in a rak hmang dah.\nChina hruaitu Mao Zedong Russia a tlawng ṭum ah Moscow ih a ek thawh mi cu a hriselnak thei duh ah Joseph Stalin in a athupten a ret ṭha ter ih mithiamsang pawl zirzoinak a tuahter a si.\nNorth Korea hruaitu Kim Jong-un khalin Pu Trump thawn Singapore ih an tongaw ṭum ah a hriselnak midang theih phang ah amah hrang liolio ih tuahmi ek-thawhnak a keng a si.\nNorth Korea's Kim takes toilet with him even abroad, and anyone using it will be killed. But why? https://t.co/bky0LbYzW6\n— MSN India (@msnindia) January 27, 2022\nVladimir Putin le hriselnak\nPutin hriselnak hi Ukraine ram an luhcilh thok ihsin thu phunphun a suak ih, nemhnget lomi thuthang ṭhenkhat cun Cancer nat a nei ti`n an tarlang. Kum 2-3 bak a dam nawn lo ding tiih FSB officer thu rel mi khal media ṭhenkhat in an tarlang rero zo.\nTu kum, Ṭhal ṭan thok, may thla ih Moscow Victory Day parade an tuah lai khal ah blanket sin in a khuh a khuh rerolai video tawi cu online a rak darh dah zo.\nFebruary thla ih Belarus hruaitu thawn an tongaw ṭum khalah video an thlah mi ah a kut a khur ciamco vekin a lang. Reporter ṭhenkhat tla cun a damlonak thup duh ah amah thawn hmel bangaw “body double” a hmang phah rero zo ding an zum a si.\n← Tili ih tlak mi Mawṭaw an phorh thei zo nan atotui` ruak an hmu thei hrih lo\nRalhraang in a unau an kaih sak thin har ah Lawyer kum no te a that aw →\nVanzam Ekinn Hnawmpung sungah Naute suakpek an sar – Thuthang danglam\nThailand bazaar kaang ah Kawlrammi hnaṭuan pakhat a thi\nJune 27, 2022 June 27, 2022 Ni Hnem Sung 0


Lamzin Khrihhmuhnak Thil - Chinland Today Media\nLamzin Khrihhmuhnak Thil\nSeptember 21, 2010 1:16 am·0 comments\nLamzin Khihhmuhnak Thil\nIsaiah 30: 15-22\nThlarau Thianghlim a run tik ahcun Pathian thudik langtertu a si ruangah thudik hmuahhmuah ah a lo hruai ding. – John 16:13\n– Thusimtu 7-9\n– 2 Korin. 13\nVanzam mawngtu in point A ihsin point B ah ziangti’n a thlengh thiam timi thu na ruat dah maw? VOR (Omnidirectional Radio Range), a tawinak in VHF timi 1950 kum hrawng ih an tuahmi vanzam, tinbaw, mawttaw tivek pawl ih fehnak lamzin khihhmuhnak thil an hman ruangah a si. Tuih san tiang khal ah vanzam tampi in an hmang lai. Hih thil in vanzam mawngtu kha a lamzin a peng maw peng lo timi a theihter.\nProfet Isaiah sanlai ah Israel mi pawl khal rinsan tlak VOR, lamzin khihhmuhnak thil an rak ttulzet. Pathian Amah rori in an hrangah cuih thil si a duh. Hmanseh Pathian ih raalrinnak pekmi ngai duh loin Izip thawn lungkimnak sachuk an tuah (Isai. 30:1-2). Asinan Pathian in an lamzin hmuhtu si leh dingin thu a kam hngai. “Zin nan hlo ih vorhlam le kehlam ih zinpeng nan zawh tikah nan dunglam ihsin a aw cu, ‘Hi tawk in feh uh; hinah lamzin a um,’ tiah a timi nan thei ding,” (c.21) tiah Isaiah in a ti hngai.\nKhristian pawl cu lamzin khihhmuhnak thil kan sungah kan nei. Jesuh in kan sungih a nungtu Thlarau Thianghlim cu thudik ah in hruai dingin a thlah (Johan 16:13). Na fehnak ding lamzin khihhmuh na ttul ahcun nangmah le nangmah rinsan aw hlah. Pathian ih VOR lamzin khihhmuhnak thil kha hmang aw. Lamzin dik ah a lo hruai ding. – C. P. Hia\nThlarau in nunnak huham in pek,\nBawipa lungawitertu nunnak;\nIn hruai ih lamzin in khihhmuh,\nPathian Ttongkam thianghlim sungin. – Sper\nThlarau Thianghlim cu lamzin in khihhmuhtu a si.\nSersiam Thar ih Huham\nNitinte Tlan Ringring\nAmai' Hmin Ruangah


Burma Ram Feh Dan Ding Part 60 - Chinland Today Media\nBurma Ram Feh Dan Ding Part 60\nFalam Sizungpi Kan Tuah Tha Ding\nTulai leitlun kan buai cel cel lai ah thu tha pakhat kan theih mi cu tunlai Falam sizung ah mina pawl in an pan vivo tih hi a si ding.Mina um tam seh kan ti riai lo,a si nan milai cu kan thih hlan khal ih na ring ring ding kan si ih,cuti vel lai ah Kalemyo ihsin leh Haka ihsi hman ih Falam sizsung an zawh thlang ti kan theih tikah Falam ah sizung tha a um sal ti kan theih ih thuthang tha ah a cang.Kan dung kum 40 lai hrawng tiang ah khan cun Champhai leh Farkanwn lam ihsin hman in Falam sizung ah an ra feh theu.\nKum 2000 tiang hrawng ih ka rak ruah theu mi pakhat cu,ram a that le,Dr.Nikhuai England ih a damlai le a mai hnen ah ka tlawng ding ih anmah nupa thawn mirang pawl hnen ah Falam sizung pi tithat sin sin nak ding ah sum kan khawng ke tih hi a si..Tu-ah cun le in thihsan zo.Cuti cing in Falam sizung tihthat nak kan ruah vivo a tul tho tho.\nKan theih zo vek in Falam kha district level sizung a rak si ring ring ih,a si nan nuam te ten Falam sizuiung ih thilri tha pawl Haka ah in lak sak zawk rero.Hihi kan dung kum 15 lai in a thok.Tucu ram khal a tha vivo thlang ih,kan tih thei ding mi pakhat cu Haka ih inlaksak mi thilri pawl ziang tin kan ngha leh thei ding ti ruah tlan hi a si ding.A hrek tal cu dil thei kan tum a tul ding.Ziang tin kan ti ke.Tha ten kan dil ding ih,a thilri ih in pek thei lo khal le a lei nak dingah central a cozah in maw state a cozah in maw sum in pe seh la,in lak sak mi aiah cui sizung thilri pawl kan lei ding.A tul a si le court tiang hman kan feh ding.Ralkap a cozah lai ih thiltha lo tuah mi pawl cu rem sal a tul a si si.\nA dang leh cu,a dang ten a cozah hnen ah le NGO tum pi pi pawl hnen ah Falam sizungpi tihthat nak ding ah sum kan dii ding ih,cui sum pawl cu dik ten kan hmang ding.Falam sizung thuamthat tu ah,Pi Sapte hnen ah lungawi thu sim ka duh.Anih in sum a ngah mi pawl ihsin Falam sizung hrang ah thilri tampi in lei sak.Bul pak zawng ih rel ah cun Dr.Ni Khuai ti lo ah cun Pi Sapte hi Falam sizung hrang ih tuan nasa bik tla a si men ding.\nTui hnu khal ah Pi Sapte in siseh midang dang khal in Falam sizung hrang ah na pi in kan tang cio ding.Lehhnu ih lamzin a phun phun kan ceh vivo thei tla ah cun Thlantlang peng ihsi hman in Haka ih khawsik tuk ih sizung um hnak in Falam ih rat tla an duh leh men ding Sizung building khal sak bet nak ding hmun tampi a lawng ko..Kan za ten tang cio uh sih.